ئەمریكا دەیەوێت رێگری بكات لە پێكدادانی هێزە كوردییەكان و سوپای توركیا\n08:54 - 06/01/2019\nمافی مرۆڤ ژمارەی مەسیحییەکانی عێراق ئاشکرادەکات\nپاپا سوپاسی هەرێمی کوردستان دەکات\nوەرزی قەدەغەکردنی راوەماسی لە هەرێم دەستپێدەکات\n(256) توشبووی کۆرۆنا لە هەرێم تۆمارکران\nئەنجومەنی قەزای سلێمانی گۆڕان: بەردەوام دەبین لە خەباتکردن بۆ گەیشتن بە ئامانجەکانى راپەڕین\nئەمریكا نەخشەیەكی نوێ بۆ سوریا و رۆژئاوای كوردستان ئامادە دەكات\nواشنتۆن و ئەنقەرە تاوتوێی هاوسەنگی هێز لە رۆژئاوای كوردستان دەكەن\nئەمریكا داوای لە یەپەگە كردوە گفتوگۆكانی لەگەڵ دیمەش رابگرێت\nبڕیارە لەم هەفتەیەدا وەفدێكی باڵای ئەمریكا تایبەت بە تاوتوێكردنی كشانەوەی هێزەكانیان لە سوریا سەردانی ئەنقەرە بكەن.\nرۆژنامەی واڵ ستریت جۆرناڵی ئەمریكیش ئاشكرایكردووە كە یەكێك لە ئامانجەكانی وەفدەكەی ئەمریكا رێككەوتنە لەسەر نەخشەرێگایەك تاكو لێیەوە رێگری بكرێت لە پێكدادانی نێوان هێزە كوردییەكان و سوپای توركیا.\nدۆناڵد ترەمپی سەرۆكی ویلایەتە یەكگرتووەكانی ئەمریكا لە مانگی رابردوودا بڕیاری كشانەوەی هێزەكانی وڵاتەكەی لە سوریادا و رایگەیاند: كە پاش كشانەوەیان توركیا ئەركی رووبەڕووبوونەوەی داعش لە سوریا دەگرێتە ئەستۆ. ئەم بڕیارەی ترەمپ نیگەرانیی زۆری لای هێزە كوردییەكانی رۆژئاوای كوردستان دروستكرد و بەرپرسانی ئەمریكی هۆشداریی توندیاندا سەبارەت بەوەی كە ئەگەر ئەمریكا هێزە كوردییەكان لە سوریا بەتەنها جێبهێڵێت ئەوا توركیا دوودڵ نابێت لە هێرشكردنەسەر هێزە كوردییەكان، كە لە شەڕی دژ بە داعشدا باشترین هاوكاری هێزە ئەمریكییەكان بوون.\nبەپێی راپۆرتێكی رۆژنامەی واڵ ستریت جۆرناڵی ئەمریكی، بریارە رۆژی سێشەممەی ئەم هەفتەیە لە ئەنقەرە، تاووتوێی شێوازی جێگرتنەوەی هێزەكانی ئەمریكا لەلایەن سوپای توركیاوە لە سوریادا بكرێت.\nوەفدی ئەمریكا پێكدێن لە هەریەك لە جۆن بۆڵتن، ڕاوێژكاری ئاسایشی نیشتمانی و جەنەراڵ دونفۆڕد، سەرۆك ئەركانی سوپای ئەمریكا و جەیمس جێفری نێردراوی وەزارەتی دەرەوەی ئەو وڵاتە بۆ سوریا.\nبەرپرسانی ئەمریكا ئاشكرایانكردووە، كە توركیا بۆ شەڕی دژ بە داعش لە سوریا ژمارەیەكی زۆر داواكاریی ئاڕاستەی واشنتۆن كردووە، كە لە نێویاندا پشتیوانیی سەربازی و هێرشی ئاسمانی و هاوبەشیكردنی زانیاریی هەواڵگری و هاوكاریی لۆجیستی داواكراون.\nشارەزایان بە دووری دەزانن كە ئەمریكا تەواوی داخوازییەكانی توركیا پەسەند بكات، بە تایبەت پشتیوانیی ئاسمانی.\nرۆژنامەی واڵ ستریت جۆرناڵ، لە زاری چەند بەرپسێكی ئەمریكاوە ئاشكرایكردووە، كە وەفدەكەی ئەمریكا نەخشەیەكی رەنگكراوی باكوری رۆژهەڵاتی سوریای ئامادەكردووە تاوەكو دانوستان لەسەرپلانێكی تایبەت بە دابەشكردنی هێز لە ناوچەكە بكەن. ئەمەش بەو ئامانجەی كە رێگری بكەن لە پێكدادانی نێوان هێزە كوردییەكان و سوپای توركیا لە ناوچەكە.\nسەرەڕای ئەوەی كە پێكهێنانی هاوپەیمانی لەگەڵ رژێمەكەی ئەسەد یەكێكە لە بژاردەكانی بەردەم هێزە كوردییەكان بۆ پارێزگاریكردنی خۆیان لە رووبەڕووبوونەوەی سوپای توركیا، جەیمس جێفری نێردراوی وەزارەتی دەرەوەی ئەمریكا بۆ سوریا داوای لە هێزە كوردییەكان كردووە كە خۆیان بەدووربگرن لە ئەنجامدانی رێككەوتن لەگەڵ رژێمەكەی ئەسەد.\n3429 جار خوێندراوەتەوە\nقاچاخچییەک (80) کۆچبەر فڕێدەداتە ناو دەریاوە


🔣 ئەو قورئانەی کە پێشەوا قازی محەمەد سوێندی پێ خوارد Genel\n📅 Da eklendi Sep 7 2011 12:05AM\n👁 Bu başlık 15,741 defa görüntülendi\nپێشەوا ئەو کاتەی بووە ئەندامی حیزبی دیموکرات - ژ. [ Daha... 👁] ✖ ✖ 4 0 ✔ 78% ✍ H.B. 7-9-2011 0:05:59\n📕 بزووتنەوەی رزگاریی نەتەوایەتیی گەلی کورد و قازی محەمەد 1941-1947 Kütüphane\n📅 Da eklendi Aug 1 2015 3:44PM\n👁 Bu başlık 7,888 defa görüntülendi\nنووسینی: رەحیمی قازی [ Daha... 👁] ✖ ✖ 0 0 ✔ 70% ✍ M.B. 1-8-2015 15:44:42\n📝 پرسەنامەی عەلی قازی محەمەد بۆ نێچیرڤان بارزانی Belgeler\n📅 Da eklendi Apr 2 2018 8:11PM\n👁 Bu başlık 1,922 defa görüntülendi\nپرسەنامەی عەلی قازی محەمەد بەناوی خودای گەورە و م [ Daha... 👁] ✖ ✖ ✖ 0 1 ✔ 99% ✍ M.B. 2-4-2018 20:11:39\n✌ پێشەوا قازی محەمەد Şehitler\n📅 Da eklendi Nov 10 2008 2:27PM\n👁 Bu başlık 51,409 defa görüntülendi\nقازی محەمەد کوڕی قازی عەلی، کوڕی میرزا قاسم قازییه [ Daha... 👁] ✖ ✖ 12 22 ✔ 99% ✍ H.B. 10-11-2008 14:27:46\n📷 پێشەوا قازی محەمەد لە تەمەنی گەنجیدا Resim ve tanım\n📅 Da eklendi Aug 14 2017 8:45PM\n👁 Bu başlık 2,989 defa görüntülendi\n... [ Daha... 👁] ✖ ✖ 0 0 ✔ 82% ✍ S.E. 14-8-2017 20:45:48\n📷 پێشەوا قازی محەمەد لە چیانە Resim ve tanım\n📅 Da eklendi Dec 6 2009 5:27PM\n👁 Bu başlık 9,002 defa görüntülendi\nئەم وێنەیە یەکەمجار لە کتێبی ویلیام ئیگلتن کۆماری [ Daha... 👁] ✖ ✖ 0 0 ✔ 90% ✍ H.B. 6-12-2009 17:27:31\n📖 پێشەوا قازی محەمەد لە هەڤپەیڤینێکی رۆژنامەوانیدا Kısa tanım\n📅 Da eklendi May 8 2015 2:13PM\nوەرگێڕانی: نەجاتی عەبدوڵڵا [ Daha... 👁] ✖ ✖ ✖ 1 0 ✔ 64% ✍ H.B. 8-5-2015 14:13:29\n🎥 پێشەوا قازی محەمەد هومام Albümler\n📅 Da eklendi May 5 2013 3:58PM\n👁 Bu başlık 13,037 defa görüntülendi\n... [ Daha... 👁] ✖ ✖ 12 0 ✔ 80% ✍ H.B. 5-5-2013 15:58:24\n📷 پێشەوا قازی محەمەد و ئارچیباڵد روزڤێڵت Resim ve tanım\n📅 Da eklendi Jan 20 2012 9:31PM\n👁 Bu başlık 7,448 defa görüntülendi\nپێشەوا قازی محەمەد و ئارچیباڵد روزڤێڵت لە دیداری ر [ Daha... 👁] ✖ ✖ 0 0 ✔ 80% ✍ H.N. 20-1-2012 21:31:26\n📷 پێشەوا قازی محەمەد و موزەفەری فەیروز Resim ve tanım\n📅 Da eklendi Nov 14 2009 11:41PM\n👁 Bu başlık 7,692 defa görüntülendi\nپێشەوا قازی محەمەد و موزەفەری فیرووز جێگری سیاسی س [ Daha... 👁] ✖ ✖ 0 0 ✔ 90% ✍ H.B. 14-11-2009 23:41:15\n| Sayfa oluşturma süresi: 4,929 saniye!


لەکاتێکدا تره‌مپ تەنها (50)رۆژی ماوە لە کۆشکی سپی، بەڵام ئاماژەکان بۆ ئەوە دەچن کەوا تره‌مپ (گۆمی)رۆژهەڵاتی ناوەڕاست بشڵەقێنێت ئینجا بڕوات، بەمەستی تاڵکردنی (مانگی هەنگوینی بایدن) لە کۆشکی سپی، بۆیە پێدەچێت ئەم ماوەیە (برداً و سلاماً) بەسەر ئێراندا تێ نەپەڕێت، چونکە تره‌مپ دوای دۆڕاندنی لە هەڵبژاردنەکاندا، هەموو هەوڵەکانی خۆی چڕ کردۆتەوە تاکو بتوانێت (ئەوەی بە نیاز بوو لە چوار ساڵی داهاتوودا بیکات، لەم ماوە کورتەی لەبەردەمیدا ماوە ئەنجامی بدات) هەر بۆ ئەم مەبەستەش (مایک پۆمپێیۆ)ی بە سەفەرێکی مه‌کۆکی ناردە ئەوروپا و رۆژهەڵاتی ناوەڕاست.\nکوژرانی (موحسین فەخری زادە) گورزێکی تری کەمەرشکێن بوو بۆ بەرنامەی ئەتۆمی ئێران و کاریگەریی و لێکەوتەکانی کوژرانی ئەم زانا ئەتۆمیە لەسەر ئێران، هیچی کەمتر نابێت لە کورژانی (قاسم سولەیمانی) چونکە (فەخری زادە) بە گەورەترین عەقڵی ئەتۆمی ئێران و باوکی ئەتۆمی ئێران لەقەڵەم دەدرا، کوشتنەکەشی بەم شێوازە و لە نزیک تارانی پایتەخت، پرسیارگەلێکی زۆر دروست دەکەن سەبارەت بە ئاسایشی وڵاتی ئێران.\nئەگەرچی لە ساڵی (2008)ـه‌وە ئه‌مه‌ریكا (فەخری زادە)ی خستبووە ناو لیستی ئەو بەرپرسە ئێرانیانەی كە سزا دراوەن و پارەكانیان بڵۆک كراوە، هەروەها (بنیامین نەته‌نیاهۆ)ی سەرۆک وەزیرانی ئیسڕائیلیش لە ساڵی (2018) دوای دزەپێکردنی زانیاریەکی بێ شومار لەسەر بەرنامەی ئەتۆمی ئێران، بەروون و راشکاوی ناوی (فەخری زادە)ی هێنا و بەگەورەترین بەرپرسی بەرنامەی ئەتۆمی ئێرانی ناوزەد کرد، لەگەڵ ئەوەشدا تاکو ئێستا بە فەرمی هیچ وڵاتێک بەرپرسیاریەتی ئەم کارەی لە ئەستۆ نەگرتووە، بەڵام ئێران هەر لە سەرەتاوە ئیسڕائیلی بە کوشتنەکە تۆمەتبار کرد، هەروەها رۆژنامەی (نیویۆرک تایمز)یش ئاماژەی بەوە کردووە کە ئیسڕائیل لە پشت کوشتنی (فەخری زادە)وە بووە.\nپرسیار لێرەدا ئەوەیە:\nئایا سیناریۆکانی کاردانەوەی ئێران بەرامبەر بە کوژرانی (فەخری زادە) چۆن دەبن؟\nبۆ وەڵامی ئەم پرسیارە (سێ سیناریۆ) دەخەینەڕوو:\nیەکەم/ تۆڵەی راستەوخۆ:\nواتە کاردانەوەی ئێران بە شێوەیەکی راستەوخۆ دەبێت، هاوشێوەی تۆڵەکردنەوەی (قاسم سولەیمانی) ئەویش لەرێگای ئاراستەکردنی چەند مووشەکێکی بالیستیک بۆ سەر بنکە و بەرژەوەندییەکانی ئەمه‌ریکا و ئیسرائیل، بەڵام ئێران دەزانێت کەوا بەرگەی لێکەوتەکانی ئەم سیناریۆیە ناگرێت، چونکە روون و ئاشکرایە کەوا تره‌مپ لەم (50)رۆژەی ماویەتی لە کۆشکی سپی (لە بەهانەیەک دەگەڕێت) ئەگەر ئێران ئەم سیناریۆیە جێبەجێ بکات، ئەوکاتە تره‌مپ وەک ئەوەی (هەنگوینی لە دار دۆزیبێتەوە) بەهانەی پێویستی دەکەوێتە دەست بۆ گورز وەشاندن لە ئێران، لەرێگای ( فڕۆکەی B-52 و کەشتی فڕۆکەهەڵگر) کە لەم چەند رۆژەی رابردوو گەیشتوونەتە ناوچەیەکە.\nدووەم/ تۆڵەی ناڕاستەوخۆ:\nواتە کاردانەوەی ئێران بە شێوەیەکی ناڕاستەوخۆ دەبێت، لەرێگای پڕۆکزییەکانی (حەشدی شەعبی) لە عێراق هەروەها (حزب اللە) لە لوبنان بیەوێت هێرشی مووشەکی بکاتە سەر بنکە و بارەگاکانی ئەمه‌ریکا و ئیسرائیل، ئەم سینارۆیەش هەمان لێکەوتەی سیناریۆی یەکەمی دەبێت، بۆیە دوورە ئێران ئەم سیناریۆیەش جێبەجێ بکات.\nسێیەم/ تۆڵە لەرێگای دروشمی بریقەدار:\nلەوە دەچێت ئێران ئەم سیناریۆیە جێبەجێ بکات، چونکە کەمترین مەترسی و کەمترین زیان و لێکەوتەی دەبێت، هەروەها لە (40) ساڵی رابردووشدا ئێران هەمیشە گوتوویەتی (مەرگ بەر ئەمه‌ریکا و مەرگ بەر ئیسرائیل) بۆیە لەم کات و ساتەشدا لەوە دەچێت ئێران بۆ تۆڵەکردنەوەی (فەخری زادە) ئەم سیناریۆیە جێبەجێ بکات، ئەویش بەمەبەستی رازیکردنی شەقامی شیعە، چونکە (باری لاری ئابووری و ناهاوسەنگی هێز) وا دەکات کاردانەوەی ئێران لەوە زیاتر تێپەڕنەکات، بۆ ئەوەی بەهەر شێوەیەک بێت بەرگەی ئەم ماوەیە بگرێت کە (تره‌مپ) لە (کۆشکی سپی) ماویەتی، بە ئومێدی هاتنی (بایدن) و دەستپێکردنی قۆناغێکی نوێ.\nسەرۆکی ئینستیتۆی توێژینەوەی (ئەمه‌ریکی-کوردی)


ئەنوەر کۆهەنساڵ – Peshmergekan\nگازندەکە دۆستانە . ئەنوەر کۆهەنساڵ\nچەند رۆژەکا بەری نها من نڤیسەکی ،،کاووس و دیار ،، ل سەر مالپەرا ،،،پێشمەرگەکان ،، دیت کو باسا ڤێ هندێ کربوو کو ،رۆژناما ،،ئاگری هاتە سەکناندن و سەرنڤیسەرێ ڤێ ل کارێ خوە هاتە دەرێ خستن .\nPosted in ئەنوەر کۆهەنساڵ, بابه‌ته‌کان


ڕه‌سوڵ بۆسكێنی: مه‌نگوڕی یه‌كه‌م نووسه‌ری كورده له‌سه‌ر بیروڕا زیندانی كرابێت. – WTARIKURD\nڕه‌سوڵ بۆسكێنی: مه‌نگوڕی یه‌كه‌م نووسه‌ری كورده له‌سه‌ر بیروڕا زیندانی كرابێت.\nجیهان پڕیه‌تی له‌مێژووی ژیاننامه‌ی كه‌سانی ده‌گمه‌ن، گوڵ و بۆندار و به‌سوود له گوڵزار و چه‌مه‌ن، مێژووی نیشتمانی ئێمه‌ش هه‌زارانی لێده‌ركه‌وتووه، سه‌دان به‌هره‌مه‌ند و داهێنه‌ر و هونه‌ر و بوێژی لێهه‌ڵكه‌وتووه، دڕك ده‌مێنێ و گوڵ هه‌ڵده‌وڕێ، تارمایی خۆڵ ون ناكا دره‌وشانه‌وی گه‌وهه‌رێ، ئه‌وان گه‌رچی له‌ناو به‌هه‌شتی بیری خۆشنمادان، یه‌كێك له‌وان كه‌وتۆته به‌ریادان، مێژووی نووسیووه، خه‌یاڵی چنیوه، شیعری هۆندۆته‌وه، مێژووی ژیانی بیر خه‌ڵك و نه‌وه‌ی نوێ دێنینه‌وه تانه‌ڵێن له‌یادان چۆته‌وه، میرزا محه‌مه‌دئه‌مین مه‌نگوڕی ناسراو بە (میرزا مەنگوڕی)، دانا و به‌هره‌مه‌ندێكی گه‌له‌كه‌مان، له‌مردن بێ باك، كه‌وته‌به‌ر قه‌ڵبه‌زه‌ی تاوگه‌ی په‌راوێزخستنی بیرێكی گه‌ش و ڕووناك، له‌لایه‌ن كۆمه‌ڵگایه‌كی دواكه‌وتوو، له‌ڕۆژگارێكی تاریك و ئه‌نگوسته‌چاودا، كۆنه‌په‌ستی و خێڵایه‌تی عه‌قڵی دواكه‌وتوو له باودا، له‌ڕوویاندا ده‌وه‌ستێته‌وه و به‌گژیانداده‌چێته‌وه، وشەكانی وه‌ك چرا داگیرسان و كوردستانیان رۆشن كردەوە. خاوەن بیروباوەڕی زانستی و پێشكەوتنخوازی و تێڕوانینەكانی هێندە تازە‌و مودێرن بوون، دەسەڵات و به‌شێك له‌كۆمەڵگا پێشوازیان لێنەكرد.\nله خوێندنی حوجره و ده‌رسی مه‌لا نائومێد ده‌بێ\nمیرزا مه‌نگوڕی له ساڵی 1910 له‌دایك بووه، هه‌ر به‌منداڵی له‌خوێندنی حوجره و ده‌رسی مه‌لا نائومێد ده‌بێ و ئاكامێكی لێ ده‌ستگیرنابێ، له‌ژیان تووشی چه‌ندین كێشه و ده‌رده‌سه‌ری ده‌بێت، به‌ڵام نائومێد نابێ، نه‌خشه‌ی ژیان داده‌ڕێژێ، هه‌نگاو به‌ره‌و سه‌ركه‌وتن داوێژێ، له سه‌ره‌تای لاوێتی دا، كه باوكی له‌گه‌شتێكی بازرگانیدا له‌به‌غدا زۆر ده‌مێنێته‌وه، مه‌نگوڕی بۆ پرسینی هه‌واڵی باوكی له‌به‌غدا، بڕیارێكی قورس و چاره‌نووس ساز ده‌دات، به‌ڕه‌زامه‌ندی دایكی و به‌نه‌شاره‌زایی به‌ره‌و نادیار مل پێوه‌ده‌نێ، له‌ساڵی 1924 له قه‌ڵادزێوه به‌ره‌و شاری كۆیه ده‌كه‌وێته‌ڕێ، ئه‌گه‌رچی كۆیه شارۆچكه‌یه‌كی بچوك بوو، به‌ڵام بۆ مه‌نگوڕی جێگای حه‌په‌سان و سه‌رسوڕمان بوو، دواتر ده‌چێته به‌غدا وبه‌بینینی به‌غدای فراوان و پێشكه‌وتوو له‌چاو قه‌ڵادزێی دوور و لاچه‌په‌ك توشی شۆك ده‌بێت و ئه‌و ڕووداوه‌ی له‌لا وه‌ك خه‌وێك بووه، له‌و ده‌مه‌دا به‌غدای پایته‌خت له‌چاو ئه‌و سه‌رده‌مه كه‌شێكی جیاواز بوو، له‌و بارودۆخه‌دا كه به‌غدا ببووه ناوه‌ندێكی گرنگی گه‌شه‌كردنی بیری ناسیۆنالیستی عه‌ره‌بی و سه‌رسام بوون به ڕۆژئاوا و هه‌نگاونان به‌ره‌و مۆدێرن له‌هه‌موو ئاسته‌كانی ژیاندا ڕه‌نگی دابووه وه، سه‌ره‌ڕای ئه‌وه‌ی مه‌نگوڕی تازه لاوێك بوو، به‌ڵام گۆڕانكارییه‌كان سه‌رنجیان ڕاكێشا بوو، ڕاپه‌ڕینی گه‌لانی عیراقی دژی ئینگلیز به‌چاوی خۆی بینی بوو، له‌هه‌مان كاتدا ئاگاداری كپ كردنی شۆڕشی شێخ مه‌حمود بوو، به زه‌بری هێز و ئاگر و ئاسن سه‌ركوت كرابوو، له‌لایه‌ن ئینگلیز هه‌وڵی تواندنه‌وه‌ی نه‌ته‌وه‌ی كوردی ده‌دا، له‌ناو ده‌وڵه‌تی تازه دروست كراوی عیراقدا، هه‌موو ئه‌مانه بڕوایه‌كیان له هه‌ستی مه‌نگوڕی دا چاند، له‌جیاتی ته‌سلیم بوون به‌واقیعێكی سیاسی و كۆمه‌ڵایه‌تی دواكه‌وتووی ئه‌و سه‌رده‌مه، وای لێهات خه‌ون به داهاتوویه‌كی گه‌شه‌وه ببینێت، له‌ساڵی 1933 هاته‌وه بۆ سلێمانی، كه له‌و كاته‌دا گوتارێكی نوێخوازی و ناسیۆنالیستی كورد له‌ناو ڕۆشنبیرو كه‌سایه‌تیه گه‌وره‌كاندا سه‌ری هه‌ڵدابوو، مه‌نگوڕی یه‌كێك بوو له‌و ڕۆشبیره دیارانه‌ی ئه‌و كاروانه‌دا كه ناوه‌نده‌كه‌ی سلێمانی بوو، به‌و هۆیه‌وه مه‌نگوڕی هه‌نگاوێكی گه‌وره‌ی نا له‌بواری سیاسی و ڕۆشنبیری نه‌ته‌وه‌كه‌مان دا.\nقه‌ڵه‌مێكی ئازا و بوێر\nمەنگوڕی وەك ئەدیب و نوسەر و مێژوونوس خزمەتی زۆری كرد، خاوەنی قەڵەمێكی ئازا و بوێر‌و بیرو تێڕوانینێكی پێشكەتنخواز بووە، له ساڵی 1938 كتێبی “هه‌نگاوێك به‌ره‌و سه‌ركه‌وتن”ی چاپ كردووه، ئەم كتێبە كەچەمك و تێروانینی نوێی سەبارەت بەدەوڵەت و ماف وئازادییەكان لەخۆگرتبوو، ناوه‌رۆكی كتێبه‌كه كابه‌ده‌ستانی ئینگلیزی توڕه كرد و (ئیدمۆندس) كه ئه‌و كات نوێنه‌ری ئینگلیز بوو، له وه‌زاره‌تی ناوخۆی عیراق ڕاسته‌وخۆ به‌بێ گه‌ڕانه‌وه بۆ بڕیاری داداگا بڕیاری ده‌ست به‌سه‌ردا گرتنی كتێبه‌كه‌ی دا، ئه‌و كتێبه سەرئێشەی زۆری بۆ مەنگوڕی دروست كرد، كتێبەكە قەدەغە كرا‌و هەموو نوسخەكانی كۆكرانەوە و لەناو بران و لەسزای ئەو كتێبەش مه‌نگوڕی شه‌ش مانگ زیندانی ده‌كرێت، له‌كاره‌كه‌شی ده‌رده‌كرێت، به‌مه‌ش مه‌نگوڕی یه‌كه‌م نووسه‌ری كورده له‌سه‌ر بیروڕا زیندانی كرابێت. مەنگوڕی خاوەنی دەیان كتێبی دیكەی چاپكرا و چاپ نەكراوه، لە كتێبه چاپ كراوەكانی وەك (هه‌نگاوێك بۆ سه‌ركه‌وتن، گه‌شتی ئه‌ستێره‌ی مه‌ریخ، زێڕینای ئامێدی، دوو بەرگی بەسەرهاتی سیاسیی كورد، حەقائقی بەسەرهاتی شێخ مەحمود لە پەنای ئیستیقلالدا، بەهەشتی دڵداری، جیهانی ئازاد، بوكێكی ناكام) و چەندانی تر.\nدوا وێستگه‌ی ته‌مه‌نی\nمه‌نگوڕی به‌شێكی ته‌مه‌نی لاوی خۆی بۆ خه‌بات و تێكۆشانی كوردایه‌تی له‌ژێر ئاڵای حكومه‌تی كوردستان له مه‌هاباد پێشكه‌ش كرد و تا دوا وێستگه‌ی ته‌مه‌نی هه‌ر به‌رده‌وام بوو، دواتر له‌گه‌ڵ قه‌تاری كێشه و مه‌ینه‌تی نه‌ته‌وه‌یه‌كدا دووباره له ڕانیه گیرسایه‌وه و درێژه‌ی به‌ژیانی ئاسایی خۆی دا، لەسەر هەڵوێست و بیروباوەڕی خۆی بەردەوام بوو، له‌و سه‌رده‌مه‌شدا بۆ تێگه‌یاندن و هوشیاركردنه‌وه‌ی نه‌ته‌وه‌كه‌ی به‌شێوه‌یه‌كی ناڕاسته‌وخۆ ڕه‌خنه له واقیعی كۆمه‌ڵگای ئه‌و سه‌رده‌مه ده‌گرێت، ئیتر جڵه‌وی عه‌قڵ شل ده‌كات بۆ خه‌یاڵ و په‌نا ده‌باته به‌ر شێعر و له خه‌ودا “گه‌شتی ئه‌ستێره‌ی مه‌ریخ” ده‌كات، چونكه وادیاره به‌دیهاتنی گه‌شتێك له‌خه‌ودا بۆ ئاسمان و سه‌ر ئه‌ستێره‌ی مه‌ریخ، له‌لای مه‌نگوڕی ئاسانتر بووه، له هوشیاركردنه‌وه‌ی كۆمه‌ڵانی خه‌ڵكی ئه‌و سه‌رده‌مه، له‌و گه‌شته‌یدا به‌شێوه‌یه‌كی سه‌رنجڕاكێش به‌سه‌رهاتی پێشكه‌وتنی ژیانی مه‌ریخ ده‌گێڕێته‌وه، مایه‌ی سه‌رسام بوونه، له‌گه‌ڵ ئه‌وه شدا ده‌ڵێت: ئه‌وه‌ی بڵاوی كردۆته‌وه به‌شێكه و هه‌موو ئه‌وه نیه له و خه‌وه‌دا به‌چاوی خۆی بینیویه‌تی، هیچ دوور نیه یه‌كێك له‌و هۆكارانه‌ی مه‌نگوڕی به‌په‌نهانی هێشتۆته‌وه هۆكاری ئاینی و كۆمه‌ڵایه‌تی و سیاسی بووه، ئه‌مه‌ش ئه‌وه ده‌رده‌خات، گه‌شته‌كه‌ی هه‌نگاوێك بووه به‌سه‌ر وایعی سه‌رده‌می خۆیدا.\nنه‌خوێنده‌واری و دواكه‌وتویی\nمەنگوڕی له ساڵی 1971 كتێبی (گەشتی ئەستێرەی مەریخ)ی بڵاوكرده‌وه، كە چیرۆكێكی خەیاڵی زانستی بوو، هه‌ر ئه‌مه‌ش بووه هۆی ئه‌وه‌ی، كه بیركردنه‌وه‌كه‌ی له‌لایه‌ن كۆمه‌ڵگای ئه‌و سه‌رده‌مه‌وه قبوڵ نه‌كرا و ره‌ت كرایه‌وه، نه‌خوێنده‌واری و دواكه‌وتوویی كۆمه‌ڵگای ئه‌و سه‌رده‌مه جه‌ڵه‌وی خه‌ڵه‌تاندن و فریودانی پیاوانی ئاینی و سیاسی به‌سه‌ر هه‌ستی خه‌ڵكدا زاڵ بوو، بۆ خراپ به‌كارهێنانی پێگه‌ی ده‌سه‌ڵاتی خۆیان، له هه‌لچونێكی نه‌زانی و كوێرانه‌دا مه‌نگوڕی فتوای كوشتنی درا‌و كه‌وته به‌ر په‌لامار و بەردباران و شار به‌ده‌ركردن و گواستنه‌وه‌ی بۆ شارۆچكه‌ی ته‌وێڵه، مه‌نگوڕی بۆ هوشیاركردنه‌وه‌ی گه‌له‌كه‌ی په‌نای برده‌به‌ر شێعر، بۆ ئه‌وه‌ی ئێمه‌ش هه‌مان پرسیار دووباره بكه‌ینه‌وه، كه ئه‌م واقعه ناله‌باره تاكه‌ی ده‌بێ به‌رده‌وام بێت، مه‌نگوڕی رۆیشت و لەدوای خۆی ناوبانگ و شانازی و نەمریی بەجێهێشت .پەلاماردەرانیشی لە مێژووی ئەو شارەدا بەدناوی و نەنگیان بۆ مایه‌وه، گیانی به‌رزه‌فڕی به‌ره‌و نه‌مری ڕێگای گرتبه‌ر، خۆی ڕۆیشت و هزری ڕووناكی ئه‌و ئێمه‌ی له‌ناو پرسیاردا هێشته‌وه، درودی رێزو وەفا‌و ئەمەكداری بۆ گیانی پاك و پیرۆزی مەنگوڕی ئەدیب و رووناكبیر و پێشكه‌وتنخواز.\nبەداخەوە ئەم رووناكبیرە گەورە و هەڵكەوتووەی گه‌له‌كه‌مان لە رۆژی 12ی كانونی دووەمی 1988 لەشاری سلێمانی بۆ دواجار ماڵئاوایی كرد، ئه‌گه‌رچی وه‌سێتی كردبوو له‌سه‌ر چیای كێوه‌ڕه‌ش بنێژرێ، به‌ڵام له‌به‌ر بارودۆخی ئه‌وكاته له‌سلێمانی لەگردی سەیوان بەخاك سپێردرا. دوای راپەرینی ئازادی خه‌ڵكی كوردستان وەسێتەكەی جێبەجێ كرا‌و رۆژی 16ی ئەیلولی1992 تەرمە پیرۆزەكەی برایەوە بۆ شاری رانیە و لەئامێزی كێوەڕەشی سەركەشدا بەخاك سپێردرایەوە. هه‌زاران سڵاو له‌گیانی پاكی میرزا محه‌مه‌ده‌مین مه‌نگوڕی و بیری ئازادی و پێشكه‌وتنخوازی ئه‌و بێت.\nئەحمەد ڕەسوڵ: ڕەیسیزم وەک نەخۆشیی و ئاستێکی نزمی هۆشیاریی.


ئەنجومەنی وەزیران پلانێكی نیشتمانی پەسەند دەكات\n4 رۆژ پێش ئێستا ژمارەی بینراو 101\nئەنجومەنی وەزیرانی هەرێمی كوردستان، لە كۆبوونەوەی ئەمڕۆیدا، بەكۆی دەنگ (پلانی نیشتمانیی هەرێمی بۆ مافەكانی مرۆڤ 2021 - 2025) پەسندكردو جەختیشی كردەوە لەسەر زوو جێبەجێكردنی بڕیارەكانی تایبەت بە قەدەغەكردنی سیمكارتی بێ بەرایی و ئەنجامی لێكۆڵینەوە لە كوالیتی ئاردی هاوردەكردەكراو.\nئەمڕۆ چوارشەممە 15ی ئەیلوولی 2021، بە سەرۆكایەتی مەسرور بارزانی سەرۆكی ئەنجومەنی وەزیران و ئامادەبوونی قوباد تاڵەبانی جێگری سەرۆك وەزیران، ئەنجومەنی وەزیرانی هەرێمی كوردستان، كۆبوونەوەی هەفتانەی ئەنجامدا.\nبەگوێرەی راگەیەندراوێكی فەرمانگەی میدیاو زانیاری، لە دەستپێكی كۆبوونەوەكەدا، سەرۆك وەزیران تیشكی خستەسەر ئامادەكارییەكانی هەڵبژاردنەكانی ئەنجومەنی نوێنەرانی عێراق و جەختی لەوە كردەوە، كە پێویستە هەڵمەتی بانگەشەی هەڵبژاردن، بە شێوەیەكی ئارام و مەدەنیانە و دوور لە ناوزڕاندن و یەكترشكاندن بەڕێوەبچێت. ئاماژەی بەوەش كرد كە ئەم هەڵبژاردنە، بۆ ئەوەیە نوێنەرانی هەرێمی كوردستان لە بەغدا، داكۆكی لە بەرژەوەندییە گشتییەكان و ماف و شایستەكانی خەڵكی كوردستان بكەن و پێویستە ململانێ و كێبەركێیی نێوان حزب و لایەنە كوردستانییەكانیش، بە ئاراستەی بەرگریكردن بێت لە پرسە نیشتمانییەكان و مافەكانی گەلی كوردستان.\nئەنجومەنی وەزیران جەختی لە گرنگیی ڕۆڵی بێ لایەنانەی دامودەزگا ئیداری و ئەمنییەكانی حكومەتی هەرێم و میدیا و ڕێكخراوەكانی كۆمەڵگەی مەدەنی كردەوە لە سەرخستنی پرۆسەی هەڵبژاردن بە گوێرەی یاسا بەركارەكان، بە شێوەیەك پێویستە ئامانجی سەرەكی هەموو حزب و لایەنە كوردستانییەكان ئەوە بێت، لە بەغدا بەیەكەوە داكۆكی لە مافە دەستوورییەكانی هەرێمی كوردستان و بەرژەوەندییە باڵاكانی خەڵك بكەن .\nپاشان لە لایەن ڕێبەر ئەحمەد وەزیری ناوخۆو وەزیرە پەیوەندیدارەكان، هەنگاوەكانی جێبەجێكردنی چەند بڕیارێكی ئەنجومەنی وەزیران خرایەڕوو كە تایبەت بوون بە قەدەغەكردنی سیمكارتی بێ بەرایی و ئەنجامی لێكۆڵینەوە لە كوالیتی ئاردی هاوردەكردەكراو لە دەرەوەی هەرێمی كوردستان لە ڕووی خۆراكی و تەندروستییەوە. ئەنجومەنی وەزیران جەختی كردەوە لە زوو جێبەجێكردنی ئەو بڕیارانە.\nبڕگەیەكی دیكەی كۆبوونەوەكە، تایبەت بوو بە بڕیاردان لە سەر ڕەشنووسی (پلانی نیشتمانیی هەرێمی بۆ مافەكانی مرۆڤ 2021 - 2025) كە لە كۆبوونەوەی پێشووی ئەنجومەن خرایەڕوو ، لە كۆبونەوەكەدا بە كۆی دەنگی ئەنجومەنی وەزیران پەسەند كرا و وەزارەت و لایەنە پەیوەندیدارەكان ڕاسپێردران، بۆ جێبەجێكردنی پلانەكە و ئاگاداركردنەوەی ئەنجومەنی وەزیران لە بەرەوپێشچوونی جێبەجێكردنی پلانەكە بە ئاراستەی برەودان بە مافەكانی مرۆڤ لە هەرێم.\nلە كۆتایی كۆبوونەوەكەدا ، دانا عەبدولكەریم وەزیری ئاوەدانكردنەوە و نیشتەجێكردن ، ڕەشنووسی ( پەیڕەوی سندووقی پاڵپشتیی گەشەپێدان ڕێگاوبان لە هەرێمی كوردستان )ی خستەڕوو. ئەم ڕەشنووسە لەلایەن وەزارەتی ئاوەدانكردنەوە و نیشتەجێكردن بە هەماهەنگیی وەزارەتە پەیوەندیدارەكان ئامادەكراوە.\nئەنجومەنی وەزیران، سەرەڕای جەختكردنەوە لە گرنگیی برەودان بە بواری ڕێگاوبان، بڕیاریدا وەزارەتە پەیوەندیدارەكان لە ماوەی مانگێكدا، پێداچوونەوەی زیاتر بە ڕەشنووسەكەدا بكەن لە ڕووی قانونی و تەكنیكی وداراییەوە، لەبەر ڕۆشنایی ئەو تێبینی وسەرنجانەی خرانەڕوو، تا ئەو پەیڕەوە ئامانجەكانی خۆی بەدیبهێنێ لە پاڵپشتی وەزارەت لە گەشەپێدانی پڕۆژەكانی ڕێگاوبان و دانانی پێوەر بۆ بەرجەستەكردنی دادپەروەریی لە دابەشكردنی پڕۆژەكانی ئاوەدانكردنەوە و ڕێگاوبان، لەسەر پارێزگا و ئیدارە سەربەخۆكان بە پێی شایستەبوون، ئەویش لەبەر ڕۆشنایی بەرنامەی كاری كابینەی نۆیەمی حكومەتی هەرێمی كوردستان كە گرنگیدان بە بواری ڕێگاوبان، لە بڕگە سەرەكییەكانیەتی.\nشیلان عوسمان: ئیتر كه‌س پێم نه‌ڵێت هونه‌رمه‌ند\nڤیدیۆ: هه‌ڵكه‌وت زاهیر ستۆپی به ژاڵه كرد\nسلێمانی؛ ناسنامەی ئەو كەسەی لەبەردەم بنكەیەكی پۆلیس كوژرا.. ئاشكراكرا\nبزوتنەوەی گۆڕان راگەیەندراوێكی توند بڵاودەكاتەوە\nچوار نیشانه له نه‌خۆشی چه‌وری جگه‌ر ئاگادارت ده‌كاته‌وه\nئه‌و پیاوه‌ی 12 ساڵه ته‌نها چه‌ند كاتژمێرێك نوستووه\nڤیدیۆ: هه‌ڵكه‌وت زاهیر بۆچی كاره هونه‌ریه‌كانی له شه‌واندا تۆمار ده‌كات؟\nئه‌و به‌له‌مه‌ی له‌سه‌ر به‌رده.. ملیۆنه‌ها كه‌سی سه‌رسام كردووه\nنیشانه و جۆره‌كانی ئاوی سپی چاو\nتوێژینه‌وه‌یه‌ك: ئه‌م ڤاكسینه له فایزه‌ر باشتره\nتوێژینه‌وه‌یه‌ك: كاركردنی شه‌وانه مه‌ترسی توشبوون به‌م نه‌خۆشییه زیاد ده‌كات


يوليو 2013 - ئەلفبێ تیک\nئەرشیف يوليو 2013\nبەکارهێنانی چەند تاگێک بەیەکەوە - HTML\nبڵاوکردنەوە :7/30/2013 ماوەی خوێندنەوە:\nبەکارھێنانی چەند تاگێک بەیەکەوە\nکاتێ کە زیاتر لە تاگیک بە کاردێنین لە ھەر نووسین و وێنە و خشتەیەک دا پێویستە وریایی رێزبەندی تاگەکان بین\n<title>My First try</title>\nئێستا کە نووسیت لە ناو نۆتپادەکە سەیڤی بکە بە ناوێک، بۆ نموونە\nپاشان دەچین پەڕەکە دەکەینەوە بۆ بینینی ئەنجامی کارەکەمان\nوەکو لە وێنەکە تەنھا\n"This is my first page"\nئەمەش بەھۆی ئەوەی لە ناو تاگی پەڕەگراف دانراوە\nچارڵز دیکنزی ڕۆماننوسی ئینگلیز\nبڵاوکردنەوە :7/26/2013 ماوەی خوێندنەوە:\nچارڵز جۆن هۆفام دیکنز، لە ٧ی فێبرایری ساڵی ١٨١٢ لە باشوری ئینگلتەرا لەدایک بووە، چارڵز دیکنز بە یەکی لە بەناوبانگترین رۆمان نوسانی ئینگلیز دادەنرێ لەسەردەمی فیکتۆری لە خێزانێکی پر کێشەی نەدار ژیانی گوزەراند کە باوکی .خرایە زیندان، ئەمەش کاردانەوەی گەورەی هەبووە لەسەر نوسین و کتێبەکانی چارلز دا\nلیستی کۆمەڵێک لە ڕۆمانەکانی\nسەرکەشیەکانی ئۆلیڤەر تویست -\nژیان و سەرکەشیەکانی نیکۆلاس نیکلبای -\nدوکانی کۆن -\nبارنابای رۆدج ، بەسەرهاتەکانی یاخیبونی هەستاکان -\nخانوی دڕندە -\nدوریتی بچوک -\nئارەزووە مەزنەکان -\nکاتە سەختەکان -\nچیرۆکی دوو شار -\nدیڤید کۆپرفیلد -\nلە کتێبەکانی لەسەر جەژنی سەرساڵ\nسرودەکانی سەری ساڵ -\nمۆسیقای زەنگەکان -\nجەنگی ژیان -\nلەکارەکانی دا ئەوە دەبینرێ کە زۆر سیفەتی کەسایەتیەکانی خستوەتەڕوو، هەوڵی رەخنە دەدا لە پێناو باشترکردنی رەوش و .مەینەتییەکانی کۆمەڵگا\nچیرۆکی دوو شار\nناسين و دارێژتنى تاگەكان - HTML\nبڵاوکردنەوە :7/18/2013 ماوەی خوێندنەوە:\nناسین و دارێژتنی تاگەکان\nتاگ پێکھاتەی شاراوەی ئە‌م زمانە‌یە کە بە داڕشتنیان بە‌شێوەی دروست د‌ەبێتە ھۆی ھێنانە نمایشی پەڕگە‌کان ،بە شێوەیە‌کی گشتی تاگ دە‌ست پێک و کۆتایی ھەیە\nتاگی دە‌ست پێک : <Tag>\nتاگی کۆتای : <Tag/>\nکە ھەر تاگێک بە ھۆی ھێمای( / ) دادەخرێت لەگەڵ ئە‌وەش دا چەند تاگێک ھە‌یە کە تاکن واتە بە‌شی کۆتاییان نیە "بەشە داخراوەکە".\nلە یادت بێ!پێش ئەوە‌ی دە‌ست بە دارشتنی پەڕە بکەین بە زمانی ئێچ .تی.ئێم.ئێڵ دە‌بێت بنەچەی کارە کە بزانین وەکو ئاماژەم پێدا پێویستە پرۆگرامێکی تیانووس بە کار بەێنین\nوەکو نەوتپاد کە پرۆگرامەکەمان کردەوە ، پاش دانان و رێکخستنی تاگەکان پێویستە کارەکامان سە‌یڤ بکەین سەیڤ کردنەکە پێویستە بە شێوەیەک بێت کە دواتر کارەکەمان ببینینکە کارەکەمان تە‌واو\nبە پاشگرێک سەیڤی ئەکەین کە htm. یاخود html. بێت.\nکە بەم شێوەیە سە‌یڤمان کرد دواتر دەچینە ئەو شوێنەی کە لێیمان ھە‌ڵگرتووەدەبینین بووە بە پەڕێکی ئینتەرنێت کە لە رێگەی وێبگە‌رە‌کانە‌وە دەکرێتەوە\nبۆ نموونە : Internet Explorer, Google Chrome\nتاگی سەرەکی بۆ جیاکردنە‌وەی نووسین لە کۆد و تاگی ماڵپەڕ ، پێویستە چەند تاگێک ھەیە کە بە‌کاری ببە‌ین, بۆ دارشتنی ھەر پەڕێک پێویستە تاگی سەرەکی ئێچ.تی.ئێم.ئیڵ. بەکارببە‌ین\n Nawaroki malper \nپێکھاتەی گشتی ھەر پەڕێک کە بە html دروستکرابێت\n  <title/>title malper<title> \nناوەرۆکی ماڵپەڕ ، کە ئەم بەشە دەخریتە روو واتە بەشە نیشان دراوە‌کەیەبۆ زیاتر ئاشنابوون نموونەیەکی سادە ئەخەمە ڕوو سەرە‌تا نۆتپاد ئە‌کە‌ینەوە دەست ئەکە‌ین بە نووسینی تاگە‌کان بە‌م شێوەیە :\nMy First Test Homepage\nپاش ئەوەی تاگە‌کانمان نووسی ، ئێستا سە‌یڤی ئەکە‌ین پێویستە\nبە پاشگری html. بۆ نموونە Index.html یاخود ھەر ناوێ\nکە بتەوێت Malpar.html ئێستا کە بەو ناوە سەیڤمان کرد برۆ لەو شوێنە‌ی کە سەیڤت کرد دەبینی نووسینەکە گۆراوە بۆ پەڕێکی ئینتەرنێتی دوو کرتەی لەسە‌ر بکە دەبینی لە ناو پەڕە‌کە نووسراوە\nچونکە ئێمە ئەمەمان لە ناو بۆدی نووسی بوو کە ئەو بەشە نیشان دەرەیە کە ناوە‌ڕۆکی پەڕە‌کە نیشان دەداتلە سە‌رە‌وە‌ش دە‌بینی\nلە "شریتی ناونیشان" نووسراوە Malpar ھەر وە‌ک کە نووسیمان لە ناو تاگی title لە تاگی head\nچۆنیەتی بەستنەوەی کۆمپیوتەرەکان - ڕایەڵە بەشێوەیەکی بنەرەتی\nلێرەوە بە شێوەیەکی گشتی چۆنیەتی بەستنەوەی کۆمپیوتەرەکاندەخەمە ڕوو\nکە هەر ڕێگەیە و بەشێوەی خۆی و بەپێی تایبەتمەندی یەکەی\nبەستنەوەی دوو کۆمپیوتەر بە یەکتر\nبۆ ئەوەی دوو کۆمپیوتەر پەیوەستی یەکتر بکەین دەتوانین سود لە کیبڵی ئار جەی ٤٥ ببینین\nوە هەر یەکە و ئایپیەکی پێ دەدەین\nوە سود لە کەیبڵی کرۆس ئۆڤەر دەبینین\nئەمەی سەرەوە تەنها بریتی بوو لە بەستنەوەی دوو کۆمپیوتەر بە یەکتر ئەگەر هاتوو زیاتر لە دووان بوو\nئەو کات ناچار دەبین ئامێری تری یەک بەستنەوە بەکاربێنین\nوەکو : سویچ ، راوتەر ، برێدج (پرد) ، هەب\nئەمەش بە پێی کارەکە و دیزاینی تۆڕەکە دەگۆریت کە پێویستمانە\nبەستنەوەی چەند کۆمپیوتەرێک بەیەکتر\nدەمانەوێ چەند کۆمپیوتەرێک بە یەکتر ببەستینەوە کە دەکەونە یەک ژوورەوە یاخود لە ناو نهۆمێکی باڵەخانەیەک دان\nبۆ ئەمەش دەتوانین سوود لە سویچ ببینین\nسەیری وینەکە بکە\nپێویستە هەر کۆمپیوتەرە و ئایپیەکی پێ بدرێ\nوە بە بەکارهێنانی سویچێکەوە دەتوانین بەیەکتریان ببەستینەوە ، وە کێبڵی نێوانیان لە جۆری ستاریت دەبێ\nCopper Straight Through\nبەستنەوەی دوو سویچ – بەستنەوەی دوو تۆڕ\nدوو نێتۆورکی جیاوازمان هەیە کە کۆمەڵیک کۆمپیوتەر سەر بە تۆڕیکن\nو کۆمەڵیک کۆمپیوتەری تر سەر بە تۆڕێکی تر\nبۆ ئەم مەبەستە سوود لە راوتەرێک دەبینین بۆ بەستنەوەی دوو تۆڕەکە ،کە هەر تۆڕەی لە ڕێگەی سوێچیکەوە کۆمپیوتەرەکانی بە یەکتر بەستوە\nتۆڕی یەکەم کە کۆمپیوتەری یەک ، دوو وە سێی لە سەرە\nتۆڕی دووەم نێتوۆرک ئادی یەکەی\nلە کاتی دیزاینکردنی هەر تۆرێک دا\nسەرەتا پێویستمان بە نێتوۆرک ئادییە\nبۆ نمونە ئەم نیتۆرک ئایدیەی سەرەوە\nبە پێی بارەکە دەتوانێ ئایپی بدات بە کۆمپیوتەرەکان ، ئەمە پەیوەستە بە چۆنیەتی دابەشکردن و سەبنێتکردنەکەوە\nوەکو لە وینەی سەرەوە دیارە\nبە نێتۆرک ئایدی\nچەند ئایپیەکمان بەکارهێناوە بۆ کومپیوتەرەکان و وە بۆ پۆرتی چونەدەرەوە بۆ نێتۆرکی تر کە پۆرتی سەر راوتەرەکەیە\nبەستنەوە سێرڤەرێک بە تۆڕەوە لەڕیگەی سویچەوە\nدوو تۆڕ بەیەکتر دەبەستینەوە لە ڕیگەی راوتەر ، هەر تۆڕەی بەهۆی سویچەوە بەستراون وە یەکێ لە تۆڕەکان لە ڕێگەی سویچەوە سێرڤەری پیوە بەستراوە\nدانانی سایت ماپ بۆ ماڵپەڕ - sitemap\nبڵاوکردنەوە :7/14/2013 ماوەی خوێندنەوە:\nسایت ماپ - واتە نەخشەی ماڵپەر ، ئەم نەخشەیە گرنگی گەورەی هەیە بۆ وێبسایت - ماڵپەر هۆکارێکی گرنگە بۆ باشتر و خێراتر دەرکەوتنی ماڵپەر لە ئەنجامی گەڕانی مەکینە گەڕۆکەکان وەکو گۆگل و یاهو و سەرجەم ئەوانی تر\nتیپی ئاژەڵان - عەزیز نەسین\nبڵاوکردنەوە :7/03/2013 ماوەی خوێندنەوە:\nلە ساڵی ١٩٣٠ دا لە گەڕەکێکی مەولاناکاپۆ ئاکنجی بووین ، ماڵەکەمان لە باغێک دا بوو، سەگێک و پشیلەیەکمان هەبوو\nچونکە پێکەوە بوون بۆیە هاوەڵ بون ،لایەکی باغەکەمان دەکردە سەوزەوات ، لە لا تەنیشتەوە قەفەزی پەلەوەرمان هەبوو\nوە کەرێکیشمان هەبوو ، کەرێکی خۆشەویست بوو زۆر جاران سەگ و پشیلەکە خۆیان هەڵدەدا سەرپشتی\nکە مریشکەکان جوجکەکانیان لە هێلکەکان دەتروکان و دەهاتنەدەر\nچۆنیەتی بەستنەوەی کۆمپیوتەرەکان - ڕایەڵە بەشێوەیەک...


خۆپیشاندانی خەڵكی شاری سەقز بۆ پشتیوانی لە كۆبانی دەستی پێ كرد / بە وێنەز – زاگرۆس پۆست\nماڵەوە / بابەتەکان / خۆپیشاندانی خەڵكی شاری سەقز بۆ پشتیوانی لە كۆبانی دەستی پێ كرد / بە وێنەز\nخۆپیشاندانی خەڵكی شاری سەقز بۆ پشتیوانی لە كۆبانی دەستی پێ كرد / بە وێنەز\nیه‌ك شه‌ممه 12 تشرینی یه‌كه‌م 2014\tبابەتەکان 66 جار خوێنراوه‌ته‌وه\nبۆ جارێكی دیكە خەڵكی شاری سەقز پشتیوانی قووڵی خۆیان بۆ خەڵكی خۆڕاگری شاری كۆبانی دەربڕی.\nلەم كۆبوونەوەیەدا كە ئەمڕۆ یەكشەممە 20ی مانگی رەزبەر دەچێ، ژمارەیەكی زۆر لە كچان و كوڕانی سەقزی بەشدار بوون پشتیوانی خۆیان موقاومەتی 27 رۆژەی خەڵكی كۆبانی و هەروەها مەحكوم كردنی هێرشە جینایەتكارانەكانی گرووپی داعش بۆ سەر خەڵكی بێ تاوانی كوردستان مەحكوم كرد و بەم چەشنە هەڵوێستی مرۆڤدۆستانەی خۆیان بەرانبەر بە رووداوەكانی ئەم دواییانە لە ناوچەكە دەربڕی.\nبەشداربووان بە هەڵگرتنی تراكت و پلاكارد دروشمگەلێكی جۆراوجۆریان بەرز كردەوە و باس لەوە دەكەن كە ئێمە خوازیاری هیچ چەشنە توندوتیژی و كوشت و بڕ لە ژێر هیچ ئیدیۆلۆژی و بیرۆكە و پاساوێكدا نین.\nڕفاندنی تەرمی «خاڵۆ میرزا» لە لایان ھێزەکانی ئیتلاعاتی ئیران بە پێی ھەواڵەکان، هێزە ئەمنیەکانی کۆماری …


قوباد تاڵەبانی:ئەمرۆ هەنگاوێکی گرنگمان نا بەرەو خزمەتکردنی باشتری هاووڵاتییانی کوردستان – تۆڕی میدیایی خەڵک\n2020/07/14 - 1:49 PM\nقوباد تاڵەبانی جێگری سەرۆك وەزیرانی هەرێمی كوردستان ڕایگەیاند بە خستنەگەڕی وێستگەی كارەبای خەبات، هەنگاوێکی گرنگمان نا بەرەو خزمەتکردنی باشتری هاووڵاتییانی کوردستان.\nقوباد تاڵەبانی جێگری سەرۆك وەزیرانی هەرێمی كوردستان دەربارەی خستنەگەڕی وێستگەی هەڵمیی كارەبای خەبات لە لاپەڕەی خۆی لە تۆڕی كۆمەڵایەتی فەیسبووك نووسیوێتی: “سەرۆكی حكومەت و بەندە لەگەڵ هەردوو وەزیری کارەبا و پلاندانان، بەشداربووین لە رێوڕەسمی کردنەوەی وێستگەی بە‌رھە‌مھێنانی كارە‌بای 300 مێگاواتی هەڵمیی قەزای خەبات لە ھە‌ولێر”.\nڕاشیگەیاند “ئەم پرۆژەیە كە لە كابینەی پێشوودا دەست بەدروستكردنی كراوە، لە ئێستادا قۆناغی یەکەمی دەکەوێتە کار. كەوتنەگەڕی هەردوو یەکەی ئەم وێستگەیە کارەبای هەرێمی كوردستان بەرێژەی 10% زیاد دەكات”.\nقوباد تاڵەبانی دەشڵێت: “بە كردنەوەی ئەم وێستگەیە و دەستپێکردنی پرۆژەی شەقامی 100م سلێمانی خزمەتێکی باشتری هاووڵاتییان دەکرێت، هەلی کارێکی زۆریش دەڕەخسێنین. خەڵكی كوردستان شایستەی خزمەتی زیاترن و لەم پێناوەشدا هەرچی لە‌تواناماندا بێت درێغی ناكەین”.


ھەموومان دەزانین ئەو وێنەیەی کە میدیاکارانی حیزبیی و کەناڵی ئاراستەکراوی برا گەورەکان و دڵسۆزانی حیزب لە پەرلەمان و کۆبوونەوە گشتییەکاندا بۆ واقیعی ئەمڕۆکەی ھەرێمی دروستدەکەن، ئەو وێنە ڕاستەقینە نییە کە زۆرینەی خەڵکی کوردستان دەیبینن و لەناو وردەکارییە تۆقێنەرەکانیدا دەژین. ئەو وێنەیەی دروستدەکرێت لەسەدان ڕووەوە ناکۆک و دژ بەو وێنەیەیە لە واقیعدا ھەیە و ئامادەیە. ئێستا ساتەوەختێکە ێەزویرکردنی بەردەوامی واقیع بووە بە ئەرکی ھەموو ئەوانەی بە رەسمی کاریان ئەوەیە باس لەو واقیعە بکەن و ھێڵە گشتییەکانی بخەنە بەرچاو.\nھەر ھەواڵەکانی ئەم چەند ڕۆژەی دوایی چوارچێوەکانی دنیایەکمان نیشانئەدەن کە ھەم تەواو ترسناکە و ھەم تەواو ناکۆکە بە دونیای ناو تەلەفیزیۆن و میدیاکانی حیزب، تەواو ناکۆکیشە بە قسە و باسی حوکمڕانان و بە بێخەمیی و بێباکایی خۆیان و خێزان و بنەماڵە سوڵتانییەکانیان. ھەواڵەکان دەڵێن: پیاوێکی گەنج لە پارشێودا خۆی و ژنەکەی دەکوژێت و نامەیەک بەجێدەھێڵێت کە تیایدا نوسراوە ”نانی پارشێومان نەبوو بیخۆێن“. ”باوکێک لەبەر نەبوونی مناڵەکانی خۆی لە ڕێگای سۆسیال میدیاوە بۆ بەخشین نمایشدەکات“. ”دایکێک لەگەڵ چەند منداڵێکدا پارەی کرێخانوەکەیان نییە و دەردەکرێنە سەر شەقامەکانج. ئینجا ڕۆژنامەنووسێک لە ماوەی مانگێکدا بۆ جاری سێھەم دەگیرێت و گاڵتە بە ژیان و ئازادیی و مافەکانی دەکرێت. پێشتریش بینیمان بە بە بەرد و بلۆک و چەکدار، ڕێگای پەیوەندیی نێوان ئەم شار و ئەو شاریان دەبڕیی و لێنەدەگەڕان تەنانەت نەخۆشەکانی ئەم شارۆڵکە بگەنە نەخۆشخانەکانی ئەو شارۆچکە. ھەروەھا کۆکردنەوەی سوپا و لەشکرکێشی تازە و لەپڕمان بینی بۆ دەستگرتن بەسەر ئەم یان ئەو تەپۆڵەکدا و نزیکبوونەوە لە پێکدادان. ئینجا ڕادەستکردنەوەی پەناھەندەیەکمان بە ئێران و لەسێدارەدانی ڕۆژێک دوای ڕادەستکردنەوەکەی، بینی.\nبەدیوێکی تردا قووڵبوونەوەی قەیرانێکی ئابوریی پڕوکێنەر دەبینین کە ھەرێمی لە ئیفلاسکردنێکی تەواوەتی نزیککردۆتەوە، بەبێ ئەوەی پەنجەی تاوان بۆ کەسێک یان پارتێک یان لایەنێک درێژبکرێت و بەبێ لانی ھەرەکەمی لێپرسینەوە لە کەڵەکەبوونی ملیارەھا دۆلار لای ئەم یان ئەو خێزان و بنەمالە و پارتی سیاسیی و بەبێ لێپرسینەوە لە بە ملیۆنێربوونی سەدەھا کەسایەتی سیاسیی و ناسیاسیی بەبێ ئەنجامدانی کارێکی بەرھەمھێن. ھەموو ئەم شتانە لەناو قڕوقەپێکی سیاسیی شەرمھێن و لە غیابی ھەر توانایەکی کەم و لاوەکیی و پەراوێزیی بەرپرسیارکردندا ڕووئەدەن.\nدەڵێم لە کاتێکدا بە بەردەوامی واقیعێکی مێژوویی ناشیرن و ترسناک بەرھەمدەھێنرێت و پایەی کۆنەکانی ئەو واقیعە بەھێزتر دەکرێت، ھاوکات سوپایەک میدیاکار ئیشیان ئەوەیە درێژە بە تەزویرکردنی ئەو واقیعە بدەن، کاتێکیش کەمینەیە لە دەسەڵاتداران دەمدەکەنەوە و قسەدەکەن، جۆرێک لە نابەرپرسیارێتیی سیاسیی و ئەخلاقیی نیشانئەدەن کە لە مێژوودا کەم وێنەیە. کەسی ژمارە یەکی ناو ئەو حوکمڕانییە دێتە سەر تەلەفیزیۆن و دەڵێت ”ئەگەر سۆسیال میدیا ڕاوەستێت ھەموو شتەکان بە باشی دەڕۆن“. ئەویتریان لە ماڵە پڕ پارە و خۆراک و ئیسراحەتەکەی خۆیەوە دەڵێت ”پێویستە فەرمانبەرانی ھەرێم فێربن لە ماڵەوە دەست بە پارەوە بگرن بۆئەوەی بەشیان بکات“. سێھەمیان خەریکی دروستکردنی کەناڵێکی میدیایی تازەیە. ئەویتریان سوپاسی سەرۆک وەزیرانەکەی دەکات کە شتێک ئەنجامئەدات کەسیتر بۆی ئەنجامەنەدراوە.\nئەوەی لە ھەرێمدا دروستکراوە کۆشکێکی فشەڵە لە لم کە ھیچ توانایەکی ناوەکیی مانەوە و بەردەوامبوونی خۆ بەخۆی نییە، ئەوەی پاراستویەتی ھێزی ڕووتە، ھێزێک گەورە و قەڵەوکراو بۆ گیانی ئەوانەی دەوێرن بەرگریی لە مەفەکانی خۆیان بکەن و داوای ژیان و کۆمەڵگایەکی باشتر بکەن. ھێزی ڕووتیش تا سەر توانای پاراستنی کۆشکە لمینەکانی نییە.\nچەند سەرنجێک لەسەر مەسەلەی ”ھەڵوەشاندنەوەی قەوارەی ھەرێم“\nھێرشی تورکیا بۆسەر کورد\nدەسەڵاتدارێتی و درۆ: نەمانی متمانە بە ھیچ شتێک


آوریل | 2012 | Lawan Deutschland\nآوریل 22, 2012 بدست lawandeutschland بیان دیدگاه\nخطر دیپورت دو برادر سیاسی از طریق پلیس یونان و پلیس انترپول سید محمد تقی سید حسینی به همراه همسرش فرشته خادم زاده با فرزند 7 ساله اش (سید کمیل […]\nیوتیوب دعوای حقوقی با یک نهاد آلمانی را باخت\nآوریل 20, 2012 بدست lawandeutschland بیان دیدگاه\nپایگاه اینترنتی «یوتیوب» وابسته به گوگل در کشمکش حقوقی با نهاد نظارت بر تولیدات موسیقی در آلمان به زانو درآمد. «گما» موفق شد رای دادگاه ایالتی هامبورگ را برای حذف […]\nهواپیمایی با ۱۲۷ سرنشین در منطقه ای مسکونی نزدیکی فرودگاه بین المللی اسلام آباد، پایتخت پاکستان سقوط کرده است. مقام های پاکستانی می گویند که هواپیمای شرکت هوایی بوجا ایر […]\nپێکهێنانى کۆبوونەوەیەک بۆ رێزدار» فواد خاکى بەیگى» سکرتێرى گشتى یەکیەتى لاوان سەبارن بە کۆنفڕانسى نەتەوەیی لاوانى چوارپارچەى کوردستان\nرۆژى 18 خاکەلێوەى 1391 ى هەتاوى لە لایەن هەیئەتى بەرێوەبردنى کارى هاوبەش کە لە نوێنەرى کۆمیتەکانى دەورووبەرى بنکەى بەرێوەبەرى گشتى پێک هاتووە کۆبوونەوەیەک بۆ بەرێز فواد خاکى بەیگى سکرتێرى گشتى […]\nنامیلکەی ئازادی کەوتە بەردیدەی خوێنەران\nئازادی نامیلكەیەكی گشت ییە، كۆمیتەی ″ ئازادی″ی یەكیەتیی لاوانی دێموكراتی كوردستانی ئێران دەری دەكات و بۆ بڵاو کردنه‌وه بۆ ئێمه ناردراوه که ده‌ستخۆشی له هاوڕێیانی لاو ده‌که‌ین بۆ داگرتنی نامیلکه‌ی […]\nبەشداری هەیئەتێکی یەکیەتی لاوانی دێموکراتی کوردستانی ئێران/شێرەوەن، لەساڵیادی دامەزراندنی حیزبی شیوعی عێراق\nرێکەوتى 30/3/2012 ى زایینى هەیئەتێکى یەکیەتیى لاوان بە سەرپەرەستى لەیلا سەلیمى ئەندامى بەڕێوەبەرى یەکیەیتى لاوان بە هاورێیەتى مهاباد قاسمى بەرپرسى کۆمیتەى شیرەوەنى یەکیەتیى لاوان بەشدارى مەراسیمى 78 ساڵیادى دامەزرانى حیزبى […]


هۆکاری لەناوچووونی نیاندەرتاڵەکان تەنها مرۆڤی مۆدێرن نەبووە\n1/12/2019 02:23 PM\nنیاندەرتاڵەکان سەرەڕای ئەوەی خاوەنی فەرهەنگێکی دەوڵەمەند، جەستەیەکی بەهێز و لەڕواڵەتدا هاوشێوەی مرۆڤ مۆدێرن بوون، نزیکەی 40 هەزار ساڵ لەمەوبەر بەشێوەیەکی چاوەڕواننەکرا بۆ هەمیشە لە لاپەڕەی جیهان سڕانەوە. هۆکاری ئەم رووداوە هەر لەسەرەتای دامەزرانی زانستی دێرینە - مرۆڤناسییەوە یەکێک لە پرسیارەکانی ئەم زانستە بووە. تا ئێستا چەندین تیۆریی جۆراوجۆر سەبارەت بە لەناوچوونی نیاندەرتاڵەکان ئاڕاستەکراوە بۆ نموونە: رکابەرایەتی لەگەڵ مرۆڤی مۆدێرن کە لەباری جەستەیی و زەینییەوە لە نیاندەرتاڵەکان بەهێزتر بوون. بەم حاڵەوە توێژینەوەیەکی نوێ تیۆرییەکی نوێی خستۆتە روو.\n"کریس وایسمەن"، فەیلەسووف و پسپۆڕی ئەندازیاریی ژینگە لە زانکۆی تەکنەلۆژیای "ئایندهوون"ـی هۆڵەنداوە، لەگەڵ هاوکارەکانی توێژینەوەیەکیان لەم بوارەدا ئەنجامداوە کە باس لەوە ئەکات لەناوچوونی نیاندەرتاڵەکان بەهۆی هاوکات بوونی چەند هۆکاری نەخوازراو و کوشەندە بووە. لەم توێژینەوەیەدا باس لەوە کراوە کە رێژەی نیاندەرتاڵەکان زۆر کەم بووە و بەردەوام مەترسی لەناچوونیان لەسەربووە و هەر جۆرە کارەساتێک توانیویەتی بوونی ئەم تیرەیه بخاتە مەترسییەوە.\nنیاندەرتاڵەکان سەدان هەزار ساڵ لە ئەوروپا و ئاسیادا ژیان. بەڵام رێژەی ئەم ئامۆزایانەی ئێمە هەمیشە کەم بووە. دەگوترێ رێژەی نیاندەرتاڵەکان لە ماوەیەکی هەزار ساڵەدا تەنها 5 هەزار بۆ 7 هەزار کەس بوون. رای گشتی لەسەر ئەوەیه کە ئەم تیرەیه بەکۆمەڵ لەناوچوون. ئەم سەردەمەش هاوکاتە لەگەڵ هاتنی مرۆڤی مۆدێرن بۆ ئەوروپا و ئاسیا و هەربۆیه زۆرینەی مرۆڤناسان ئەم تاوانە ئەخەنە پاڵ مرۆڤی مۆدێرن.\nبەڵام لە توێژینەوەکەی "وایسمەن" و هاوکارانیدا، 3 پرۆسه بەهۆکاری لەناوچوونی نیاندەرتاڵەکان هاتوتە ئەژماەر. پرۆسەی یەکەم، هاوسەرگیری خیزانی و داخراو بووە و ئەمەش ئەبێتە هۆی شێوانی پلانی جیناتی مرۆڤ، هەر وەک چۆن ئێستاش هاوسەرگیری لەگەڵ کەسانی نزیکدا ئەگەری تووشبوون به نەخۆشییەکان بەرز ئەکاتەوە. ئەگەری دروستبوونی ئەم دیاردەیە لە کۆمەڵگەیەکدا کە رێژەیان کەمە لە ئاستێکی بەرزدایه. پرۆسەی دووەم دیاردەیەکە بەناوی " Allee_effect" کە باس لەو ئەکات کە لە کۆمەڵگەیەکی بچووکدا دۆزینەوەی هاوسەرێکی گونجاو زۆر ئەستەمە. پرۆسەی سێیەمیش رووداوە نەخوازراوەکانە. بۆ نموونە ئەگەر رادەی مردن لەساڵێکدا لە ئاستی ئاسایی خۆی بەرزتر ببێتەوە، بۆ کۆمەڵگەی بچووکی نیاندەرتاڵ هاوشێوەی کارەساتێکی ماڵوێرانکەرە.\nپاشان ئەم رێژە کەمە لە دەستەو تاقمی 10 یان 15 کەسیدا بە ئەوروپا و ئاسیادا بڵاو ببوونەوە و بەهاتنی مرۆڤی مۆدێرن پەیوەندی ئەم تاقمانه پچڕاوە و کاریگەری ئەو سێ هۆکارەی دیکە زیاتر خۆی نیشان داوە.


حەواس عەگید: داواکاریی کورد لە دەستووری سووریادا ئاشکرا دەکات\nMON, 21 SEP 2020 05:10 Erbil, GMT +3\nWED, 15 JAN 2020 17:11 | KDP.info\nڕۆژئاوای کوردستان-KDP.info - ئەندامی دەستەی دانوستانکاری سووریا ڕایگەیاند، ئێستا دانوستاندنەکان بۆ گەیشتن بە ڕەشنووسی کۆتاییی دەستووری سووریا بەردەوامن.\nحەواس عەگید، لە لێدوانێکی تایبەتیدا بۆ ماڵپەڕی فەرمیی پارتی دیموکراتی کوردستان گوتی: "کوردیش داواکاریی هەیە، داواکارییەکانی کورد بریتین لە: یەکەم: ناوی سووریا، کۆماری سووریا بێت، دووەم: سووریا وڵاتێکی فرەئاین و فرەنەتەوە و فرەپیکهاتە بێت، سێیەم: دەستووری سووریا ددان بە مافی کورددا بنێت. چوارەم: زمان و کەلتووری کورد لە سووریا فەرمی بێت و، پێنجەم: پرسی کورد پرسێکی نیشتمانی بێت و سیاسەتی پێشوو بەرانبەر بە کورد جێبەجێ نەکرێت و کوردەکان قەرەبوو بکرێنەوە."\nناوبراو دەشڵێت: "جگە لەم داواکارییانە چەندین پرسی تریش بۆ ئایندەی سووریا و پشکداریکردنی کارای کورد لە ناوەند و مەرجەعی بڕیاردانی ئایندەی سووریادا هەیە.''


ته‌ڤگه‌ری ئازادی داوای شکاندنی بێدەنگی لەبەرامبەر کۆمەڵکوژییەکانی تورکیا دەکات – کوردی – RojNews.News\n02/03/2020 - 5:27:09 pm\nپێنجشەممە, 21 سبت 2017 – 15:06\nکاردانەوەکان دژی کۆمەڵەکوژی هاوڵاتیانی مەدەنی لە شیلادزێ بەردەوامە، لە ڕاگەیەندراوێکدا تەڤگەری ئازادی وێڕای شەرمەزارکردنی هێرکە، ڕایگەیاند: پێویستە بێدەنگی دژی ئەو کردەوانە بشکێندرێت، بەتایبەت لە دەڤەری بادینان.\nلە بۆردوومانەکانی سێ ڕۆژی ڕابردووی دەوڵەتی تورکیا بۆسەر شارەدێی شیلادزێ-ی سەربە پارێزگای دهۆک، ١٠ کەس بوونە قوربانی، لەدژی ئەو بۆردوومانانە، کەمێک لەمەوبەر تەڤگەری ئازادی کۆمەڵگای کوردستان بەیاننامەیەکی بڵاوکردەوە.\nلە بەیاننامەکەدا هاتووە:” توركیا وه‌ك هێزێكی داگیركه‌ری كوردستان هه‌میشه له‌هێرشدا بووه بۆسه‌ر گه‌لی كوردستان له‌قۆناغه جیاجیاكان، هێرشه‌كانی بۆسه‌ر باشوری كوردستان بیانوی بێ بنه‌مان و ئامانج ته‌نها قڕكردنی كوردانه له‌هه‌رشوێنێك بێت بۆ ده‌وڵه‌تی توركیا هیچ جیاوازییه‌كی نییه، به‌ڵام به‌داخه‌وه ئه‌وه هێزه وابه‌سته‌كانی داگیركه‌رانن ئه‌یانه‌وێت پاساوی بێ بنه‌ما بهێننه‌وه، وه‌ك ئه‌وه‌ی به‌هۆی بوونی هێزێكی شۆڕشگێڕ شه‌رعییه‌ت ئه‌ده‌ن به داگیركاری و بۆردومانی ڕۆژانه‌ی داگیركه‌رانی كوردستان”.\nئەوەش هاتووە:”ئێمه وه‌ك ته‌ڤگه‌ری ئازادی كۆمه‌ڵگه‌ی كوردستان وێڕای ئه‌وه‌ی ئه‌و كاره‌ی ده‌وڵه‌تی فاشستی توركیا به‌توندی ئیدانه‌و شه‌رمه‌زار ده‌كه‌ین، بانگه‌وازی له‌گه‌له‌كه‌مان ده‌كه‌ین هۆشیار بن و خاوه‌ن هه‌ڵوێستی یه‌كگرتوی نه‌ته‌وه‌یی بن، ڕێگه‌نه‌ده‌ن به‌پاساوی بێ بنه‌ما كار له‌هه ڵوێستی نه‌ته‌وه‌یمان بكه‌ن، چونكه ئه‌وه‌ی ده‌وڵه‌تی توركیای ته‌واو ناڕه‌حه‌ت كردووه ئه‌و پێشكه‌وتانه‌نه‌یه كه‌ڕۆژ له دوای ڕۆژ تێكۆشانی گه‌له‌كه‌مان به‌ره‌وپێشتر ده‌بات، بۆ خه‌ڵكی هه‌رێمی بادینانیش پێوێسته به‌رامبه‌ر ئه‌و هێرشانه بێ ده‌نگی بشكێنن، چۆن له‌ڕابوردوو خاوه‌نی هه‌ڵوێستی بوێرانه بوون به‌رامبه‌ر سیاسه‌تی داگیركه‌ران به‌هه‌مان شێوه‌ش به‌رامبه‌ر سیاسه‌تی ده‌وڵه‌تی توركیا خاوه‌ن هه‌ڵوێست بن”.\nهەدەپە کۆمەڵکوژی شیلادزێی شەرمەزارکرد


یەكەمین كۆڕبەندی سەركردایەتی خانمان بەڕێوەچوو -\n24/02/2020 - 9:15:59 pm\nشەممە, 29 يون 2019 – 18:50 ڕۆژنیوز- هەولێر\nئەمڕۆ لە شاری هەولێر بە بەشداری ژمارەیەك لە خوێندكاران و مامۆستایانی زانكۆ و پەرلەمانتاران و چالاكوانانی كۆمەڵگای مەدەنی یەكەمین كۆڕبەندی سەركردایەتی خانمان دەستی بە كارەكانی كرد كە لەلایەن ژمارەیەك ڕێكخراوی كۆمەڵگای مەدەنی بەڕێوەچوو.\nئاڤان فارس یەكێك لە ڕێكخەرانی كۆڕبەندەكە بە ڕۆژنیوزی وت:”ئامانجمان لەم كۆڕبەندە پیشاندانی توانای ژنانە لە بوارە جیاجیاكانی نێو كۆمەڵگا كە هاوشان لەگەڵ پیاوانن هەروەها زاڵبوونیشە بەسەر تەواوی بەربەرستەكانی ڕۆژانە كە ڕووبەڕووی ژنان دەبنەوە “.\nوتیشی، كۆڕبەندەكە بۆماوەی یەك ڕۆژ بەردەوام دەبێت بەڵام كارەكانی بۆنیشاندانی توانای ژنان لە نێو كۆمەڵگادا بەردەوامی دەبێت و كار دەكەین بۆ ئەوەی بتوانین ژنان بتوانن زاڵبن بەسەر ئەو كۆسپەكانەی دێتە پێشیان.\nباچلە: لەسەر بینا و هێلیکۆپتەرەکانەوە سەری خۆپیشاندەران کراوەتە ئامانج


دانراوه له‌لایه‌ن: عه‌بدوڵڵا عه‌بدولڕه‌حمان ڕێكه‌وت: ٥/٥/ ٢٠٠٧\nپێناسه‌یان.. دروستبوونیان... به‌ناوبانگترین كه‌سایه‌تییان.. چین و توێژه‌كانیان... بیروباوه‌ڕیان.. دروشم و به‌ندایه‌تییان.. جێژنه‌كانیان.. جێگا و شوێنی بڵاوبوونه‌وه‌یان\nتێبینی: له به‌شی به‌سته‌ری پی‌دی‌ئێف ده‌توانیت بابه‌ته‌كه به ڕوونتر و گه‌وره‌تر بخوێنیته‌وه.\nپێناسه‌یان: یه‌زیدییه‌كان تاقمێكی لاده‌ر و گومڕان له‌ساڵی ١٣٢ك دوای ڕووخانی ده‌وڵه‌تی ئه‌مه‌وی دروست بوون. له‌سه‌ره‌تاوه بزووتنه‌وه‌یه‌كی سیاسی بوون بۆ هێنانه‌وه‌ی ده‌سه‌ڵاتی ئه‌مه‌وییه‌كان، به‌ڵام له پاشاندا بارودۆخ و شوێنه‌كه و هۆكاری نه‌فامی له‌ڕێ لایدان و گه‌یاندنییه ئه‌وه‌ی یه‌زیدی كوڕی مه‌عاویه به‌پیرۆز بگرن و پاشانیش له‌وه‌دا نه‌وه‌ستان و كه‌وتنه به‌گه‌وره‌گرتن و پیرۆزگرتنی شه‌یتان و ناوی (مه‌لیكه تاووس)یان لێ نا؛ واته به گومانی خۆیان شه‌یتان تاووسی مه‌لائیكه‌ته‌كانه و له هه‌موویان به‌ڕێزتر و گه‌وره‌تره!\nگه‌شه‌كردنیان: كاتێك له‌ساڵی ١٣٢ك ده‌وڵه‌تی ئه‌مه‌وی له‌شه‌ڕی (زێی گه‌وره)دا له سه‌رووی عێراق ڕووخا، ئه‌میر ئیبراهیم كوڕی حه‌ربی كوڕی یه‌زید به‌ره‌و كوردستانی عێراق ڕایكرد. له‌وێ ئه‌مه‌وییه ڕاكردووه‌كانی كۆكرده‌وه و بانگه‌شه‌ی ئه‌وه‌ی ده‌كرد كه یه‌زید له‌پێشتر و حه‌قتره به خه‌لافه‌ت و ده‌سه‌ڵات. وه ئه‌و (یه‌زید) ئه‌و سوفیانییه چاوه‌ڕوانكراوه‌یه كه ده‌گه‌ڕێته‌وه سه‌ر زه‌وی و پڕی ده‌كاته‌وه له دادپه‌روه‌ری و یه‌كسانی.\nهۆی هه‌ڵبژاردنی یه‌زیدییه‌كانیش بۆ كوردستانی عێراق ئه‌وه‌یه كه دایكی مه‌روانی دووه‌م كه له‌سه‌رده‌می ئه‌ودا ده‌وڵه‌تی ئه‌مه‌وی ڕووخا، كورد بووه.\nیه‌زیدی به چوار قوناغدا تێپه‌ڕیوه\nقۆناغی یه‌كه‌م: بزووتنه‌وه‌یه‌كی ئه‌مه‌وی سیاسی بووه و له خۆشه‌ویستی یه‌زیدی كوڕی مه‌عاویه‌دا خۆی بینیوه‌ته‌وه.\nقۆناغی دووه‌م: گۆڕانی بزووتنه‌وه‌كه‌ی به ته‌ریقه‌یه‌كی سۆفیگه‌ریی عه‌ده‌وی له سه‌رده‌می شێخ عه‌لی كوڕی موسافیر.\nقۆناغی سێیه‌م: داپچڕان و له‌به‌رچاونه‌مانی شێخ شمس الدین حه‌سه‌ن كه كه‌سایه‌تی چواره‌می یه‌زیدییه‌كان و بۆ ماوه‌ی شه‌ش ساڵ و پاشان هاتنه‌وه‌ی و نووسینی كتێبێك كه پێچه‌وانه‌ی ئایینی پیرۆزی ئیسلامه.\nقۆناغی چواره‌م: ده‌رچوونیان به‌ته‌واوی له ئیسلام و قه‌ده‌غه‌كردنیان بۆ خوێندن و نووسین و هاتنه‌ناوی بیروباو‌ه‌ڕی به‌تاڵ و ناڕه‌وا بۆ ناویان.\nكه‌سی یه‌كه‌م: عه‌دی كوڕی موسافیر؛ له پێشه‌نگی ئه‌وانه بوو كه له ده‌سه‌ڵاتی عه‌بباسی له لوبنانه‌وه به‌ره‌و هه‌كاری له كوردستان ڕایان كرد. پشتیشی ئه‌گه‌ڕێته‌وه بۆ مه‌روانی كوڕی حه‌كه‌م و پێشگره‌كه‌شی (شرف الدین ابو الحسن)ه.\nئه‌م پیاوه به شێخ عبدالقادری گه‌یلانی گه‌یشتووه و ته‌ریقه‌ی سۆفیگه‌ریی لێ وه‌رگرتووه.\nله نزیكه‌ی ساڵی ١٠٧٣ یان ١٠٧٨ز له‌دایك بووه و نزیكه‌ی ٩٠ ساڵ ژیاوه و پاشان له (لالش) له ناوچه‌ی شێخان نێژراوه.\nكه‌سی دووه‌م: سه‌خر كوڕی سه‌خر كوڕی موسافیر ناسراو به شێخ ئه‌بولبه‌ره‌كات؛ ئه‌مه له‌گه‌ڵ عه‌دی مامیدا بووه و جێنشینی بووه و پاشان ئه‌میش دوای مردنی، له‌لای مامییه‌وه له لالش ده‌نێژرێت.\nكه‌سی سێیه‌م: عه‌دی كوڕی ئبین به‌ره‌كات ناسراو به كوردی كه له ساڵی ٦١٥ك مردووه.\nكه‌سی چواره‌م: شمس الدین ابو محمد ناسراو به شێخ حه‌سه‌ن له‌ساڵی ٥٩١ك له‌دایك بووه.\nله‌سه‌ر ده‌ستی ئه‌م پیاوه تایه‌فه‌ی یه‌زیدی شێوێنراو كه‌وتنه به‌پیرۆز و گه‌وره‌گرتنی یه‌زید و عه‌دی كوڕی موسافیر و شه‌یتان. ئه‌م كابرایه چه‌ند كتێبێكی بۆ تایه‌فه‌ی یه‌زیدی نووسیوه و به‌ته‌واوی له‌سه‌ری گومڕا بوون، كه ئه‌مانه (الجلوة لأصحاب الخلوة) و كتێبی (محك الأيمان) و كتێبی (هدایة الأصحاب).\nیه‌كێك له كاره‌كانی ئه‌وه بوو ناوی خۆی خسته شایه‌تمانی یه‌زیدییه‌كان و تا ئێسته‌ش لای هه‌ندێ له یه‌زیدییه‌كان هه‌ر به‌و شێوه‌یه. له‌ساڵی ٦٤٤ك مردووه.\nكه‌سی پێنجه‌م: شێخ فخرالدین برای شێخ حه‌سه‌ن، كه لێره‌وه سه‌رۆكایه‌تی ئایینی یه‌یزیدییان و فه‌توادانیان له نه‌وه‌ی ئه‌مدا كورت كرایه‌وه.\nكه‌سی شه‌شه‌م: شرف الدین محمد كوڕی شێخ فخرالدین، له كاتێكدا له ڕێگه‌دایه بچێت بۆ لای سوڵتان عزالدینی سه‌لجوقی له ڕێگه له‌ساڵی ٦٥٥ك ده‌كوژرێت.\nكه‌سی حه‌وته‌م: زین الدین یوسف كوڕی شرف الدین محمد، به‌ره‌و میسر ڕۆشتووه‌و خه‌ركی زانست و په‌رستن بووه تا له‌وێ له ته‌كیه‌ی عه‌ده‌وی له ساڵی ٧٢٥ك مردووه.\nكه‌سی هه‌شته‌م: شێخ زین الدین ابو المحاسن، كه پشتی ده‌گه‌ڕێته‌وه بۆ عه‌دی كوڕی به‌ره‌كات كه كرایه ئه‌میری یه‌زیدییه‌كانی وڵاتی شام، پاشان مه‌لیك سیف الدولة قه‌لاوون گرتی پاش ئه‌وه‌ی هه‌ستی به مه‌ترسی كرد و له گرتوخانه‌دا مرد.\nكه‌سی نۆیه‌م: شێخ عزالدین كه بنكه‌كه‌ی له شام بوو، پێشگری (أمير الأمراء)ی پێدراوه، ویستی دووباره شوڕشێكی ئه‌مه‌وی هه‌ڵسێنێته‌وه، به‌ڵام له‌ساڵی ٧٣١ك گیراو له گرتوخانه‌دا مرد.\nئیتر دوای ئه‌وه به هۆی شه‌ڕو پێكدادان له نێوان ئه‌وان و مه‌غۆل و سه‌لجوقییه‌كان و فاتمییه‌كانه‌وه مێژوویان لێڵ و نادیاره‌و ناوچه‌ی شێخان بووه بنكه‌و شوێنی بڵاو بوونه‌وه‌و ژیانیان.\nچین و توێژه‌كانیان:\nیه‌زیدییه‌كان له چه‌ند چین و توێژێك پێك دێن و ڕژێمی چینایه‌تی له نێوانیاندا ڕه‌گی داكوتاوه‌و هه‌ر یه‌كه‌یان له چین و توێژێكی تایبه‌ت داده‌نرێت به‌م شێوه‌یه:\nچینی یه‌كه‌م: چینی ئه‌میر، گومانیان وایه كه پریشكی خوایی هاتۆته ناویانه‌وه، ئه‌وانیش له پشتی یه‌زیدی كوڕی مه‌عاویه‌و عه‌دی كوڕی موسافیرن، باوه‌ڕیان وایه ئه‌مانه بێ گوناهو تاوانن، له‌به‌ر ئه‌وه هیچ داواكارییه‌كیان ڕه‌ت ناكرێته‌وه، هه‌چ كه‌سێكیشی پێچه‌وانه‌ی فه‌رمانی ئه‌میر بكات یان له ڕێزو كه‌رامه‌تی دابه‌زێنێت، ئه‌وه تووشی سزاو تۆڵه‌ی سه‌خت ده‌بێت كه كه‌مترینی داڕنینیه‌تی له هه‌موو مافه مه‌ده‌نیی و ئایینییه‌كان و كه‌س و كاری ده‌نگی لێ داده‌پچڕن تاكو ئه‌میر لێی ده‌بورێت، شوێنی دانیشتنی ئه‌م ئه‌میرشه دێی (باعه‌جرا) یان (باعه‌درا)یه له ٤٥كلم له سه‌رووی ڕۆژهه‌ڵاتی موسڵه‌وه دووره.\nئه‌م ئه‌میره‌ش جۆره جل و به‌رگێكی تایبه‌تی هه‌یه وه‌ك تاجێك ده‌یكاته سه‌ری، میراتگری ئه‌و كه‌سه‌یه كه میراتگری نییه، جاری واش هه‌ندێ له داروده‌سته‌كه‌ی منداڵێك بۆ ئه‌میر ده‌كاته نه‌زرو ده‌بێته كۆیله‌ی ئه‌و و له خزمه‌تیدا ده‌بێت.\nچینی دووه‌م: چینی باباشێخ: ئه‌میش كه سه‌رۆكی ئایینی هه‌ره‌به‌رزی تایه‌فه‌ی یه‌زیدییه، ئه‌میش ده‌بێت له وه‌چه‌ی شێخ فخرالدین بێت، ده‌ستێوردانیشی تایبه‌ته به كاروباری ئایینی و ئه‌میر له هه‌موو كارێكی ئایینیدا ده‌گه‌ڕێته‌وه بۆ ڕای ئه‌م، جێگه‌شی له لای گۆری شێخ عه‌دی كوڕی موسافیره له شیوی (لالش) له سه‌رووی موسڵ.\nئه‌م بابه شێخه‌ش به كه‌وچكی خۆی نه‌بێت نان ناخوات، به په‌رداخێك ئاو ناخواته‌وه كه‌سێكی تر پێی خواردبێته‌وه، فه‌ڕشێكی تایبه‌تی هه‌یه له‌سه‌ری داده‌نیشێت، جل و به‌رگێكی تایبه‌تی هه‌یه كه به‌رگێكی سپییه‌و له خوری دروست كراوه، یه‌زیدییه‌كان باوه‌ڕیان وایه كه شێخ عه‌دی كوڕی موسافیر له خه‌ودا دێت بۆ لای بابا شێخ و فێری كاروباری غه‌یب و په‌نهانی ده‌كات.\nچینی سێیه‌م: چینی شێخه‌كان: ئه‌مانیش ئه‌وانه‌ن كه كاروباری ئایینیان به‌سه‌ردا دابه‌ش ده‌كرێت، باوه‌ڕیشیان وایه كه ئه‌مانه به‌شێك له ئولوهیه‌تیان تێكه‌ڵ بووه.\nهه‌ر یه‌ك له‌م شێخانه‌ش موردیدی خۆیان هه‌یه‌و ساڵی دوو جار سه‌ردانیان ده‌كه‌ن و هه‌رچییه‌ك به‌ربوومی كشتوكاڵی و ئاژه‌ڵی هه‌بێت پێشكه‌شیانی ده‌كه‌ن.\nچینی چواره‌م: چینی پیران: پیر پله‌ی له شێخ له خوارتره، ماناكه‌شی پیری ته‌ریقه‌ت یان پیری تایه‌فه، هه‌ر پیرێك له‌مانه كۆمه‌ڵێك موریدی خۆی هه‌یه‌و به‌شێك له داهاتی موریده‌كانیان به ڕێژه‌ی %٥ پێ ده‌بڕێت و پێی ده‌ڵێن بڕی زه‌كات، له چینی پیرانیش یه‌كێك هه‌یه به ناوی (بابا جاوید) گرنگی ئه‌م كه‌سه پارێزگاریكردن و پاسه‌وانی گۆڕی شێخ عه‌دی كوڕی موسافیره له لالش و مه‌رجیشی ئه‌وه‌یه كه ئه‌م كه‌سه ده‌بێت به هه‌رزه‌كاری بمێنێته‌وه به هیچ شێوه‌یه‌ك ژن نه‌هێنێت.\nچینی پێنجه‌م: چینی نه‌شیدبێژان و سروود بێژان(القوال): ئه‌مانه تا ماوه‌یه‌كی كه‌میش له‌مه‌وبه‌ر هه‌ر ئه‌مان خاوه‌ن خوێندن و نووسین و خوێنده‌واری بوون، هه‌ر ئه‌وانیش نه‌شیدو سروودیان له بۆنه ئایینییه‌كاندا ده‌گوت، ئه‌مانه‌ش كڵاوێكی تایبه‌ت به خۆیان له‌سه‌ر ده‌كه‌ن و له كاتی گه‌ڕان و خوێندنه‌وه‌ی نه‌شیدو سروودیاندا وێنه‌ی مه‌لیكه تاووس(شه‌یتان) هه‌ڵده‌گرن، شانازیش ده‌كه‌ن كه له كاتی خوێندنه‌وه‌ی سرووده ئایینییه‌كاندا مه‌لیكه تاووس دێته لایان و هاوڕێییه‌تیان ده‌كات.\nزۆربه‌ی ئه‌مانه‌ش له هه‌ردوو دێی (به‌عیشیقه)و (به‌حزانی) نیشته‌جێن و ته‌نها له خۆشیان ده‌توانن ژن و ژنخوازی بكه‌ن و به ناو دێكاندا ده‌گه‌ڕێن بۆ كۆكردنه‌وه‌ی نه‌زرو سه‌ده‌قات و خێر.\nچینی شه‌شه‌م: چینی كۆچه‌ك: ئه‌مانه‌ش له چینه تایبه‌تمه‌نده‌كانن لای یه‌زیدییه‌كان، به‌وه‌ش جیا ده‌كرێته‌وه كه جل و به‌رگێكی سپی له‌به‌ر ده‌كه‌ن و پشتێنیكی ڕه‌ش یان سوور ده‌به‌ستن.\nله گرنگترین كاره‌كانیشیان شتن و كفنكردن و به خاكسپاردنی مردووه‌كانیانه، لافی ئه‌وه‌ش لێ ده‌ده‌ن كه هه‌ندێ حاڵاتی ڕۆحی وایان هه‌یه ده‌توانن هه‌ندێ له نهێنییه‌كانی غه‌یب په‌ی پێ به‌رن و ده‌توانن چاره‌نووسی مردووه‌كان له دوای مردنیان دیاری بكه‌ن.\nهه‌روه‌ها هه‌ڵیشده‌ستن به خزمه‌تكردن و پاككردنه‌وه‌ی شوێنه پیرۆزه‌كانیان به تایبه‌ت نزرگه‌ی شێخ عه‌دی كوڕی موسافیر، كاتێك به‌ڵاو نه‌هامه‌تییه‌ك ڕوو له یه‌زیدییه‌كان ده‌كات بابا شێخ داوایان لێ ده‌كات كه بپاڕێنه‌وه‌و دوعا بكه‌ن تاكو ئه‌و به‌ڵایه‌یان له‌سه‌ر لابچێت.\nچینی حه‌وته‌م: چینی موریده‌كان: ئه‌مانه گشتی یه‌زیدییه‌كانن كه سه‌ر به هیچ چین و توێژێك له‌وانه‌ی پێشوو نین، موردیش له‌سه‌ره‌یه‌تی گوێڕایه‌ڵی ته‌واو و ڕه‌ها بۆ سه‌رۆكه سیاسیی و ئایینی تایه‌فه‌كه بكات و بۆی نییه خۆی له كارو باری تایبه‌تی ئه‌واندا هه‌ڵقورتێنێ، هه‌ر موردیدێكیش شێخێك یان پیرێك هه‌ڵده‌بژێرێ و له گوێڕایه‌ڵیدا ده‌بێت، موریده‌كانیش ته‌نها ده‌توانن له خۆیان ژن و ژنخوازی بكه‌ن و بۆیان نییه له گه‌ڵ چین و توێژه‌كانی تر خزمایه‌تی ببه‌ستن، له‌سه‌ریشیانه به‌خشین و نه‌زرو شتانی تر بۆ شێخه‌كانیان ببه‌ن.\nچینی هه‌شته‌م: چینی هه‌ژاره‌كان: ئه‌مانش زاهیدو دونیانه‌ویسته‌كانیانن كه وازیان له خۆش و له‌زه‌تی دنیا هێناوه‌و ڕاسته‌وخۆ به‌رگی خووری ڕه‌ش به‌سه‌ر پێستیاندا ده‌پۆشن، ڕێزو ئیحتیرامیشیان لای یه‌زیدییه‌كان هه‌یه‌و ته‌نانه‌ت له بواری ئایینیشدا قسه‌یان وه‌رگیراوه.\nپێشه‌كییه‌ك بۆ تێگه‌یشتی بیروباوه‌ڕی یه‌زیدییه‌كان:\n• له‌سه‌رده‌می یه‌زیدی كوڕی مه‌عاویه شه‌ری كه‌ربه‌لا ڕویداو حوسه‌ینی كوری عه‌لی له‌گه‌ڵ زۆرێك له ئال وبه‌یت تێیدا كوژران خوا له گشتیان ڕازی بێت.\n• لێره‌وه شیعه ده‌ستیان كرده نه‌فره‌تكردن له یه‌زیدو تۆمه‌تی مه‌یخواردن و زه‌نده‌قه‌یان دایه پاڵی.\n• پاش ڕووخان و نه‌مانی ده‌وڵه‌تی ئه‌مه‌وی یه‌زیدیی له شێوه‌ی بزوتنه‌وه‌یه‌كی سیاسیدا سه‌ری هه‌ڵدا.\nشه‌یتان له بیروباوه‌ڕی یه‌زیدییه‌كاندا:\n- شه‌یتان پێگه‌و پایه‌یه‌كی تایبه‌تی له بیروباوه‌ڕی یه‌زیدییه‌كاندا هه‌یه، بیرۆكه‌ی شه‌یتانیش لای یه‌زیدییه‌كان په‌یوه‌سته به بیرۆكه‌ی خێرو شه‌ڕه‌وه، ئه‌وان وا ده‌بینین كه شه‌یتان هۆی شه‌رو خراپه‌یه و ئه‌وه‌نده به‌هێزه كه توانی كێبڕكی له‌گه‌ڵ خوادا بكات و به‌و هۆیه‌شه‌وه له به‌هه‌شت ده‌ركرا، له به‌ر ئه‌مه لێی ئه‌ترسن و ده‌یپه‌رستن و لێی ده‌پاڕێنه‌وه تا له‌شه‌ڕی به دوور بن.\n- چونكه كڕنووشی بۆ ئاده‌م نه‌برد، له‌به‌ر ئه‌وه بووه كه‌سێكی یه‌كخواناس و ئه‌و ڕاسپێرییه‌ی له یاد نه‌چووبوو كه خوا هه‌ر له ئه‌زله‌وه پێی وتبوون كه كڕنووش بۆ كه‌س نه‌به‌ن، كڕنووشی فریشته‌كانیش ته‌نها بۆ تاقیكرنه‌وه بووه و ئیبلیسیش –ته‌واو پێچه‌وانه‌ی بیروباوه‌ڕی موسڵمانان- له‌وه‌دا ده‌رچووه‌و به یه‌كتاپه‌رستی ماوه‌ته‌وه، له‌به‌ر ئه‌وه‌ی بۆته تاووسی فریشته‌كان و له هه‌موویان باڵاده‌ست تره.\n- به توندی ڕوو به نه‌فره‌تكردنی شه‌یتان له قورئاندا وه‌ستانه‌وه، هه‌ر نه‌فره‌تێكی شه‌یتان له قورئاندا هاتبێت سه‌ره‌تا نه‌یانهێشت و لایان برد و پاشان وتیان ئه‌مه خۆی له ئه‌سڵی قورئاندا نییه‌وموسڵمانه‌كان بۆیان زیاد كردووه.\n- ئه‌شیپه‌رستن له‌به‌ر ئه‌وه‌ی زۆر جوامێرو به جه‌رگ بووه له پشت هه‌ڵكردن و ملنه‌داندا!!.\n- شه‌یتان له‌به‌هه‌شت ده‌رنه‌كراوه، به‌ڵكوو خۆی هاتۆته خوارێ ئه‌ویش بۆ پاراستن و پارێزگاریكردنی تایه‌فه‌ی یه‌زیدیی.\n- هه‌روه‌ها باوه‌ڕیان وایه كه له كۆتایی دنیادا شه‌یتان ته‌وبه ده‌كات و ده‌گه‌ڕێته‌وه‌و حاڵی باش ده‌بێت و وه‌ك یه‌كه‌مجاری پێگه‌و پایه‌ی خۆی وه‌رده‌گرێته‌وه.\nشه‌یتانیش لای یه‌زیدییه‌كان به (مه‌لیكه تاووس) یان (تاووسی فریشته‌كان) ناو ده‌برێت.\n• له كاتی به‌ندایه‌تیاندا شێوه‌ی تاووسێكی له مس دروست ده‌كه‌ن و ده‌یهێنن و جاری وایه ناوی ده‌نێن (سنجق) به ئه‌ندازه‌ی له‌په‌ده‌ستێكی قونجاو و به شارو لادێكانیاندا ده‌یگێڕن و به ده‌وریدا ده‌خولێنه‌وه؟ ئه‌مه‌ش چه‌ند شتێكی پیرۆزی لێ ده‌نوسرێت كه ئه‌مانه‌ن: (الله، شمس الدین، ناصر الدین، فخر الدین، سجادالدین، قدیم القدیم، ...)\n• یه‌زیدییه‌كان وازیان له په‌رستنی خوای تاك و ته‌نها هێناوه‌و چه‌ختیان له‌سه‌ر پیرۆزكردن و په‌رستنی شه‌یتانه، پاساوی ئه‌م كاره‌شیان ئه‌وه‌یه كه خوا به‌خشنده‌و لێبورده‌یه، به‌ڵام شه‌یتان بۆ ئه‌وه‌ی له‌شه‌ڕو خراپه‌ی دوور بین ده‌بێت خۆمانی بده‌ینه ده‌ست و بیكه‌ینه سه‌رپه‌رشتیاری خۆمان!\n• باوه‌ڕیان وایه كه ئه‌گه‌ر یه‌كێك له موسڵمانه‌كان وتی (په‌نا ئه‌گرم به خوا له شه‌یتانی نه‌فره‌تلێكراو) ئه‌و یه‌زیدییه‌ی گوێی له‌مه‌یه ئه‌گه‌ر توانی ده‌بێ ده‌ستبه‌جێ ئه‌و موسڵمانه بكوژێت، به‌ڵام ئه‌گه‌ر نه‌یتوانی ئه‌وه ده‌بێ خۆی بكوژیت تاكو به‌م كاره‌ی گوزارش له ناڕه‌زایی توندی ئه‌و قسه‌یه بكات، خۆ ئه‌گه‌ر هه‌ردوكیانی بۆ نه‌كرا، ئه‌وه تاوانێكی ئه‌نجام داوه.\n• كتێبێكیان هه‌یه به ناوی (كتێبی ڕه‌ش) زۆر پیرۆزه لایان و وه‌ك قورئانی موسڵمانان تێی ده‌ڕوانن.\n• قه‌ده‌غه‌یه له‌سه‌ر یه‌زیدی تف بكاته سه‌رزه‌ی یان ڕوو به مرۆڤێك یان ئاژه‌ڵێك، چونكه له باوه‌ڕی ئه‌واندا ئه‌م كاره بێڕێزی و ئیهانه‌كردنه به مه‌لیكه تاووس.\n• ئایینی یه‌زیدی لای ئه‌وانه ده‌بێت نهێنی بێت و كه‌سی تری جگه له یه‌زیدی پێ ئاشنا نه‌كرێت.\n• یه‌زیدییه‌كان باوه‌ڕیان وایه كه حه‌شرو گردبوونه‌وه‌ی خه‌ڵكی له ڕۆژی قیامه‌تدا له دێی (باتوت) ده‌بێت و خه‌ڵكی هه‌موو دێنه به‌رده‌م عه‌دی كوڕی موسافیرو ته‌رازوو داده‌نرێت و ئه‌و كات هه‌موو یه‌زیدییه‌كان به‌ره‌و به‌هه‌شت ده‌بات.\n• به لای ئه‌وانه‌وه نابێت میزی پیاو له‌گه‌ڵ میزی یه‌كێك له مه‌حره‌مه‌كانیدا تێكه‌ڵ ببێت له كاتی سه‌رئاودا.\n• حه‌رام و قه‌ده‌غه‌یه ژنخوازی له نێوان چینه‌كانی یه‌زیدییدا و هه‌رچینه ده‌بێت له خۆی بێت، بۆ یه‌زیدیش هه‌یه له یه‌ك كاتدا چوار ژنی هه‌بێت، به‌ڵام ئه‌میره‌كانیان  بێ سنوور بۆیان هه‌یه خێزانیان هه‌بێت و لێپرسینه‌وه‌یان نییه، هه‌روه‌ها بۆیان هه‌یه دوو خوشك به یه‌كه‌وه كۆ بكه‌نه‌وه هه‌روه‌ك (سه‌عید به‌گ)ی ئه‌میریان كردبووی.\n• شوكردن و ژنهێنان لای یه‌زیدییه‌كان له ڕێی ڕه‌دوكه‌وتنه‌وه ده‌بێت، سه‌ره‌تا بووك ده‌فڕێنرێت و هه‌ڵده‌گیرێت و پاشان ئیتر ڕێك ده‌كه‌ون و پێك دێن.\n• ڕه‌نگی سه‌وز به لایانه‌وه حه‌رامه چونكه دیارترین ڕه‌نگه‌كانی تاووسه، هه‌روه‌ها خواردنی كاهو (الخس) یان سه‌یركردنی حه‌رامه، هه‌ركه‌سێكیشیان ئه‌وه بكات پێی ده‌ڵێن بێباوه‌ڕ بووه، چونكه باوه‌ڕیان وایه كه یه‌كێك له پێغه‌مبه‌رانیان ناوی (الخاسیة)بووه.\n• خواردنی هه‌ریه‌كه له ترێ، فاسۆلیا، گۆشی كه‌ڵه‌شێر... هه‌روه‌ها گۆشتی تاووس حه‌رام و قه‌ده‌غه‌یه لایان.\n• هه‌روه‌ها گۆشتی مریشك و ماسی و ئاسك و گۆشتی به‌رازیش ناخۆن.\n• حه‌رامه لای یه‌زیدیی سمێڵ تاشین.\n• ئه‌گه‌ر بازنه‌یه‌كت له چوارده‌وری یه‌زیدییه‌كدا كێشا، لێی ده‌رناچێت تا له لایه‌كه‌وه به‌شێكی نه‌سڕێته‌وه، چونكه باوه‌ڕیان وایه ئه‌وه شه‌یتان فه‌رمانی پێداویت ئه‌و كاره بكه‌یت.\n• خوێندنه‌وه‌و نووسین به فه‌رمانێكی ئایینی قه‌ده‌غه‌یه، چونكه ئه‌وان پشت به زانیاری سینه (علم الصدر) ده‌به‌ستن و ده‌ڵێن پێویستمان به خوێنده‌واری نییه.\n• یه‌زیدییه‌كان دوو كتێبی پیرۆزیان هه‌یه، یه‌كه‌م به ناوی (الجلوة) كه باس له سیفات و ڕاسپێرییه‌كانی خوا ده‌كات، ئه‌وی دیكه‌ش (په‌ڕاوی ڕ‌ه‌ش) كه باس له دروستكردنی بوونه‌وه‌رو فریشته‌و مێژووی یه‌زیدی و بیروباوه‌ڕیان ده‌كات.\n• یه‌زیدییه‌كان باوه‌ڕیان به خۆشۆردنی دوای له‌شپیسی نییه.\n• نابێت یه‌زیدی له كاتی خه‌و یان كاری سه‌رجێی یان سه‌رئاودا ڕوو له نزرگه‌ی شێخ عه‌دی كوڕی موسافیر بكات، هه‌روه‌ك نابێت كه‌سێكی یه‌زیدی ماڵ و كه‌ل و په‌لی خۆی به كه‌سێكی نا یه‌زیدی بفرۆشێت.\n• لای یه‌زیدی قه‌ده‌غه‌یه ژنهێنان و شووكردن له مانگی نیساندا، چونكه باوه‌ڕیان وایه كه له‌م مانگه‌دا فریشته‌كان هه‌ندێكیان ده‌چنه لای هه‌ندێكی دیكه‌یان.\n• ئینكاری پێغه‌مبه‌رایه‌تی گه‌وره‌مان موحه‌ممه (صلی الله علیه وسلم) ده‌كه‌ن و دان به په‌یامه‌كه‌یدا نانێن.\n• باوه‌ڕیان وایه كه شیوی لالش كه نزرگه‌ی شێخه‌كه‌یان عه‌دی كوڕی موسافیری لێیه، شیوێكی پیرۆزه‌و هه‌موو شتێكی تێیدا قه‌ده‌غه‌یه وه‌ك كاری خراپ، عه‌ره‌ق خواردنه‌وه، ڕاو، هه‌ڵكه‌ندنی دارو دڕه‌خت و گژو گیا...هتد.\n• شایه‌تمانیان بریتییه له: أشهد واحد الله، سلطان يزيد حبيب الله.\n• نوێژ: له شه‌وی نیوه‌ی شه‌عباندا نوێژ ده‌كه‌ن، وا ده‌زانن كه ئیتر ئه‌وه له بریتی نوێژی یه‌ك ساڵی ته‌واوه, هه‌موو یه‌زیدییه‌كانیش له‌سه‌ریان نییه نوێژ بكه‌ن، هه‌وڵ ده‌ده‌ن كه‌سیش چاوی لێیان نه‌بێت كه چی ده‌ڵێن و چی ده‌كه‌ن.\n• ڕۆژوو: ده‌كرێت به دوو به‌شه‌وه: یه‌كه‌م: ڕۆژووی خه‌ڵكی گشتی: له هه‌موو ساڵێكداو له مانگی كانونی یه‌كه‌مدا سێ ڕۆژ به ڕۆژوو ده‌بن و كه ڕێكه‌وتی له دایكبوونی یه‌زیدی كوری مه‌عاوییه‌یه.\nدووه‌م: ڕۆژووی تایبه‌ت: ئه‌مه هه‌شتا ڕۆژه و ئه‌میش ئه‌كرێت به دوو به‌شه‌وه:\n-٤٠ ڕۆژ له كانونی یه‌كه‌مدا، ده‌چنه لای نزرگه‌ی شێخ عه‌دی له‌وێ سێ ڕۆژ به ڕۆژوو ده‌بن و پاشان ده‌گه‌ڕێنه‌وه و ئه‌وه‌ی تری ته‌واو ده‌كه‌ن.\n- به‌شه‌كه‌ی تر له مانگی ته‌مووزدا به هه‌مان شێوه ده‌گرن.\n• له كاتی ڕۆژوو شكاندنیاندا به شتێكی كه‌م له خۆڵی نزرگه‌ی عه‌دی كوڕی موسافیر ڕۆژووه‌كه‌یان ده‌شكێنن، یان به نانێكی هه‌لێكشراو له خۆی كه ئه‌مه هه‌مان ئه‌و شێوه‌یه كه جووله‌كه ڕۆژووی پێ ده‌شكێنێت.\n• حه‌ج: یه‌زیدییه‌كان هه‌موو ساڵێك له كێۆی عه‌ره‌فات له مه‌رجه‌ی نوورانی له لالش ده‌وه‌ستن و حه‌ج ده‌كه‌ن، وه‌رزی حه‌ج هه‌موو ساڵێك له ٢٣ ئه‌یلول ده‌ست پێ ده‌كات و له ٣٠ ئه‌و مانگه‌دا ته‌واو ده‌بێت، بۆ ئه‌م مه‌به‌سته‌ش شه‌وی كۆتایی هه‌موو ده‌چنه سه‌ر كێۆی لالش و له‌وێ یه‌كێك به ناوی (بابا جاویش) پێشیان ده‌كه‌وێت، كۆمه‌ڵێك دوعاو قسه‌ی خۆیان ده‌كه‌ن و پاشان ده‌گه‌ڕێنه‌وه، هه‌موو یه‌زیدییه‌كیش ده‌بێ حه‌ج به جێ بێنێت، ئه‌گه‌ر نه‌چێت بۆ حه‌ج به كافر ده‌ناسرێت و ده‌رده‌كرێت. كاتێكیشی ده‌چنه‌وه لای نزرگه‌ی عه‌دی كوڕی موسافیر ده‌بێت پێڵاوه‌كانیان دابكه‌نن.\n• گڵ و خۆڵی نزرگه‌ی شێخه‌كه‌یان زۆر لایان پیرۆزه، پێش ئه‌وه‌ی بگه‌ڕێنه‌وه به‌شێك له خۆڵه‌كه‌ی ده‌كه‌نه قوڕو به ئه‌ندازه‌ی ده‌نكه چواله‌یه‌ك یان زیاتر هه‌ڵیده‌گرن و پێی ده‌ڵێن (به‌رات) و بۆ پیرۆزی له ماڵه‌كانیاندا ده‌یده‌نێن یان هه‌ڵی ده‌گرن له‌گه‌ڵ خۆیان، له كاتی ئاشتی نێوان دوو تیره‌دا هه‌ر یه‌كێك له‌وانه (به‌رات)ه‌كه‌ی خۆی ئه‌داته ئه‌وی تر مانای ڕێك كه‌وتون و ئاشتی له نێوانیان سه‌قامیگر ده‌بێت، سه‌ندنه‌وه‌ی (به‌رات)یش له هه‌ر یه‌كه‌یان مانای هه‌ڵوه‌شانه‌وه‌ی سوڵح و ڕێككه‌وتنی نێوانیانه. خۆ ئه‌گه‌ر یه‌كێك دوژمنیشیان بێت و به ناویاندا تێپه‌ڕێت به‌ڵام بزانن كه ئه‌و (به‌رات)ی پێیه، وازی لێ دێنن و هیچی لێ ناكه‌ن تا پێی نامێنێت یان لێی ده‌ستێنن.\n• كه‌عبه‌ش لای یه‌زیدییه‌كان گۆڕه‌ی عه‌دی كوڕی موسافیره‌و كێوی لالشیشی كێوی عه‌ره‌فاته و ئه‌و ئاوه‌ش له كێوه‌كه هه‌ڵده‌قوڵێت ئاوی زه‌مزه‌مه.\n• زه‌كات: به هۆی تاووسه‌وه كۆ ده‌كرێته‌وه‌و ده‌برێت بۆ سه‌رۆكی تایه‌فه.\n• ڕێزو ئیحترام له ئایینی نه‌سرانی ده‌گرن، ته‌نانه‌ت جاری وایه ده‌ستی قه‌شه‌كانیشیان ماچ ده‌كه‌ن، ئاماده‌ی ئاهه‌نگی (العشاء الربانی) ده‌بن له گه‌ڵیاندا، باوه‌ڕیان وایه ئه‌و عه‌ره‌قه‌ی له‌و ئاهه‌نگه‌دا پێیان ده‌درێت خوێنی حه‌قیقی مه‌سیحه، له‌به‌ر ئه‌وه ناهێڵن دڵۆپێكیشی بكه‌وێته سه‌ر زه‌وی یان به ڕیش و سمێڵێیانه‌وه بمێنێته‌وه.\n• ڕێڕوڕه‌سمی (ته‌عمید)یان له نه‌سرانییه‌كانه‌وه وه‌رگرتووه، كاتێك منداڵیان له دایك ده‌بێت ده‌ی‌به‌نه سه‌ر ئاوێك كه پێی ده‌ڵێن (سه‌رچاوه‌ی سپی) تا له‌وێ ته‌عمیدی بكه‌ن، جا پاش ئه‌وه‌ی ته‌مه‌نی ده‌بێته هه‌فته‌یه‌ك ده‌برێته لای نزرگه‌ی شێخ عه‌دی و له‌وێ له ئاوی زه‌مزه‌م هه‌ڵده‌كێشرێت و به ده‌نگی به‌رز ناوه‌كه‌ی ده‌ڵێنه‌وه‌و داوا ده‌كه‌ن كه ببێته كه‌سێكی یه‌زیدی و باوه‌ڕی به مه‌لیكه تاووس (شه‌یتان) ببێت.\nیه‌زیدییه‌كان زیاتر له جه‌ژنێكیان هه‌یه‌و به‌م شێوه‌ی خواره‌وه:\n١. جێژنی كۆمه‌ڵ (عیدالجماعة): ئه‌مه جێژنی سه‌ره‌كیانه‌وه (٧) رۆژ ده‌خایه‌نێت و ئه‌م شتانه‌ی تێدا ئه‌نجام ده‌ده‌ن:\n- لای گۆڕی عه‌دی كوڕی موسافیر ئه‌وه‌ستن و ته‌واف ئه‌كه‌ن و پاره ده‌به‌خشنه‌وه.\n- له ڕۆژی دووه‌م ده‌چنه سه‌ر كێوه‌كان و فیشه‌ك ئه‌ته‌قێنن.\n- به ئاوی زه‌مزه‌م خۆیان ده‌شۆن و پاش ته‌واوبوونی ڕێوڕه‌سم ده‌گه‌ڕێنه‌وه بۆ ماڵه‌وه.\n٢. جێژنی چله‌ی هاوین: له‌م جه‌ژنه‌دا سێ ڕۆژ لای نزرگه‌ی عه‌دی كوڕی موسافیر به‌ڕۆژوو ده‌بن (ته‌نها ئایینداره‌كانیان) و پاشان ده‌گه‌رێنه‌وه‌و چل ڕۆژ ته‌واو ده‌كه‌ن، پاشان كه ته‌واو بوون ده‌یكه‌نه جێژن و خۆشی.\n٣. جێژنی چله‌ی زستان: به هه‌مان شێوه‌ی خاڵی دووه‌م، پاساویشیان بۆ ئه‌م دوو جێژنه ده‌ڵێن كه عه‌دی كوڕی موسافیر به‌م شێوه‌یه به‌ڕۆژوو بووه.\n٤. جێژنی سه‌ری ساڵ: جێژنی سه‌ری ساڵ لای یه‌زیدییه‌كان، له‌م ڕۆژه‌دا قه‌ده‌غه‌یه خانوو دروست بكه‌یت یان چاكی بكه‌یته‌وه. مانگاو مه‌ڕ سه‌رده‌بڕن، قومارو كاری نابه‌جێ ده‌كه‌ن، ده‌ڵێن كه فریشته‌كان له ئاسمانه‌وه دێنه خوارێ.\n٥. جێژنی عه‌جوه (جێژني مردووه‌كان): له‌م جێژنه‌دا هه‌ویر دروست ده‌كه‌ن له‌گه‌ڵ شیرینی و ده‌یبه‌خشنه‌وه.\n٦. جێژنی قوربان.\n٧. جێژنی تۆفان: لای یه‌كێك له نزرگه‌ی شێخه‌كانیان كۆ ده‌بنه‌وه‌و ده‌پاڕێنه‌وه.\n٩. شه‌وێكیان هه‌یه له ساڵدا پێی ده‌ڵێن: (شه‌و‌ی ڕه‌ش) له‌م شه‌وه‌دا هه‌موو شتێك حه‌ڵاڵ و ڕێپێدراوه، سه‌ماده‌كه‌ن، عه‌ره‌ق ده‌خۆنه‌وه، گڵۆپ ده‌كوژێننه‌وه و هه‌موو كارێكی حه‌رام و خراپی تێدا ده‌كه‌ن.\nجێگه‌و شوێنی بڵاو بوونه‌وه‌یان:\nیه‌زیدییه‌كان به پیی كه‌می و زۆری ڕێژه‌یان له‌م وڵاتانه‌دا بونیان هه‌یه: (عێراق، سوریا، توركیا، ڕوسیا، ئێران)، و كه‌مایه‌تیشان له ئه‌ڵمانیاو به‌لجیكاو لوبناندا هه‌ن.\nڕێژه‌یان نزیكه‌ی (٢٠٠) هه‌زاره و له‌وانه (٧٠) هه‌زاریان له عێراقدا ده‌ژین كه زۆربه‌یان له كوردستاندان، كتێبه‌كانیان هه‌مووی یان زۆربه‌ی به زمانی عه‌ره‌بییه، له‌سه‌رده‌می به‌عسدا نووسینگه‌یه‌كی ڕه‌سمیان هه‌بوو له (شارع الرشید) به ناوی: المكتب الأموي للدعوة العربية.\nبه‌ڵام له ده‌ره‌وه‌شدا به هه‌ر یه‌كه له ئه‌رمینیا له نێوان توركیاو ڕوسیادا به تایبه‌ت له دوو شوێنی فارس و ئه‌ردان له ده‌روبه‌ری ته‌فلیس و باتوم دا.\nله سوریاش له عاموده‌و حه‌سه‌كه‌و قامشلی بوونیان هه‌یه.\nهه‌روه‌ك له هیندو ئێرانیشدا بوونیان هه‌یه.\n(*) ئه‌م بابه‌ته وه‌رگیراوه له‌م سه‌رچاوانه‌ی خواره‌وه:\n١.بابه‌تێكی شێخ (ممدوح بن علی الحربی) له ژێر ناوی (الیزيدية.. أتباع الشيطان) ئه‌مه‌ش لینكه‌كه‌یه‌تی: http://www.islamway.com/?iw_s=Lesson&iw_a=view≤sson_id=7133\n٢. (الیزيدية) ئاماده‌كردنی (نه‌دوه‌ی جيهاني لاوانی ئیسلامی) ئه‌مه‌ش لینكه‌كه‌یه‌تی: http://saaid.net/feraq/mthahb/32.htm\n هه‌ردووكیشیان له‌م سه‌رچاوانه‌ی خواره‌وه وه‌ریان گرتووه:\nـ ما هي اليزيدية؟ ومن هم اليزيديون؟ تأليف محمود الجندي ـ مطبعة التضامن ط١ ـ بغداد ١٩٧٦م.\nـ جريدة التآخي العراقية، بغداد ١٦/٩/١٩٧٤م.\nid => 1468\nheadTitle => 'یه‌زیدییه‌كان, شوێنكه‌وتووانی شه‌یتان (*)'\n[0.83 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 1468)))\n[6.28 ms] UPDATE `dangiislam_article` SET `clicked` = ? WHERE (`dangiislam_article`.`id` = 1468)\n[0.58 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 1468) LIMIT 1\n[0.47 ms] SELECT `dangiislam_article`.* FROM `dangiislam_article` WHERE (id= '1468') AND (status='1') AND (title<>'0') LIMIT 1\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 144) LIMIT 1\n[16.12 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[16.22 ms] SELECT `dangiislam_article`.* FROM `dangiislam_article` WHERE (category_id = 144)\n[14.03 ms] SELECT `dangiislam_article`.* FROM `dangiislam_article` WHERE (category_id = 144) AND (id <> '1468') AND (status='1') ORDER BY `id` desc LIMIT 3\n[5.61 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='1468') ORDER BY `comment_id` desc, `featured` desc\n[15.88 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.16 ms] SELECT `dangiislam_art_cat`.* FROM `dangiislam_art_cat` WHERE (id = 144) LIMIT 1\n[0.22 ms] SELECT `dangiislam_art_cat`.* FROM `dangiislam_art_cat` WHERE (id = 140) LIMIT 1\n1.11.3/5.3.29 Variables Debug Not authorized 15 in 76.88 ms Registry (6)«


داوەرانی ئیتاڵیا، کۆریا و ئێران به‌رهه‌مه‌کانی فێستیڤاڵی کورته فیلمی تاران لێکدەدەنەوە - Mehr News Agency\nAP ١٣٩٩ ڕێبەندان ٤ ١٣:٤٥\nNews Code 35700\nبە پێی ڕاپۆرتی ئاژانسی هەواڵی مێهر، لە لێژنه‌ی راگه‌یاندنی فێستیڤاڵی نێونه‌ته‌وه‌یی کورته فیلمی تاران، ئه‌ندامانی لێژنه‌ی دادوه‌رانی به‌شی "رکابه‌ریی نێونه‌ته‌وه‌یی" سی و حه‌وته‌مین خولی فێستیڤاڵی نێونه‌ته‌وه‌یی کورته فیلمی تاران که بریتین له؛ "بێهنام بێهزادی" Behnam Behzadi ده‌رهێنه‌ر له وڵاتی ئێران، "لیا بێلته‌رامی" Lia Beltrami ده‌رهێنه‌ر له وڵاتی ئیتاڵیا و "کیۆن گیۆن کیم" Kyeongyeon Kim به‌ڕێوه‌به‌ری به‌رنامه داڕشتنی فێستیڤاڵی نێونه‌ته‌وه‌یی فیلمی "بوسان" له وڵاتی کۆریای باشوور؛ 63 کورته فیلم له ده‌رهێنه‌ره‌کانی 19 وڵاتی جیهان له‌م رووداوه سینه‌ماییه‌دا ناوبژیوانی ده‌که‌ن.\nناوه‌کانی ئه‌و 63 فیلمه‌ی که له به‌شی "رکابه‌ریی نێونه‌ته‌وه‌یی" ئه‌م خوله‌ی فێستیڤاڵدا له به‌شه جۆراوجۆره‌کانی چیرۆکی، به‌ڵگه‌فیلم، ئه‌زموونی و ئه‌نیمه‌یشێن بۆ به‌ده‌ستهێنانی ته‌ندیس و کۆته‌ڵی فێستیڤاڵ و خه‌ڵاتی 3 هه‌زار دۆلاری پێکه‌وه رکابه‌ری ده‌که‌ن، بریتین له:\n"یه‌ک شووشه ئاجیل" له ده‌رهێنانی "ساواس ئیستاورۆ" له قێبرس، "له دوای کلاسی وانه" له ده‌رهێنانی "چارلز شوچی دۆنگ" له چین، "ته‌عان" له ده‌رهێنانی "دانیه‌ل هاولید" له پۆڵه‌ندا، "برا" له ده‌رهێنانی "بێپه توفارولۆ" له ئیتاڵیا، "به‌ر له تۆفان" له ده‌رهێنانی "چێن یوان" له چین، "که‌له‌می برۆکلی" له ده‌رهێنانی "ئیلیۆت فێتوێس" له فه‌ره‌نسا، "سه‌فه‌ری کاری" له ده‌رهێنانی "ڤۆن گیۆلی" له کۆریای باشوور، "شه‌و باش" له ده‌رهێنانی "ئانتۆنی نێتی" له غه‌نا، "خه‌یاڵ بافی" له ده‌رهێنانی "سه‌دریک مارتین" له فه‌ره‌نسا، "مه‌وداکان" له ده‌رهێنانی "سوزان بیخار" له ئیسپانیا، "وه‌ڕینی سه‌گه‌کان" له ده‌رهێنانی "سێرجیۆ سێرانۆ" له ئیسپانیا، "شیفتی شه‌و" له ده‌رهێنانی "ئالبین وایڵدنێر" له نه‌مسا، "خزین" له ده‌رهێنانی "هانگیۆنگ بو" له چین، "به‌یانی باش" له ده‌رهێنانی "بارتۆز کۆزێرا" له پۆڵه‌ندا، "حه‌مورانی" له ده‌رهێنانی "پاتریک کێنلی" له ئه‌مریکا، "ده‌نگی ده‌ر مه‌هێنه" له ده‌رهێنانی "یایا سیماکۆوا" له ئه‌مریکا، "ده‌ریاچه‌ی به‌خته‌وه‌ری" له ده‌رهێنانی "ئالیاکسی پالۆیان" له بێلاروس، "مه‌ره‌خه‌سییه‌کی شیاو" له ده‌رهێنانی "ئانتۆن سازۆنۆف" له رووسیا، "مۆرتنۆل" له ده‌رهێنانی "ژولین سیلوێرای" له فه‌ره‌نسا، "نینا" له ده‌رهێنانی "هریستۆ سیمئۆنۆف" له بولگاریا، "به‌هه‌شت" له ده‌رهێنانی "پابلۆ ویرادۆ" له فه‌ره‌نسا، "یاغی" له ده‌رهێنانی "پیێر ـ فیلیپ چێویگنی" له که‌نه‌دا، "به‌رچه‌سب" له ده‌رهێنانی "جۆرجی. ئێم ئۆنکۆفسکی" له مه‌قدونیه، "باشترین ئۆرکێستڕای جیهان" له ده‌رهێنانی "هه‌نینگ به‌کهاوس" له نه‌مسا، "گه‌ڕانه‌وه" له ده‌رهێنانی "چارلی کۆکا" له فه‌ره‌نسا، "بێوه‌ژنی کۆچکردوو ساورینی" له ده‌رهێنانی "لووییک گایلارد" له فه‌ره‌نسا، "تاب" له ده‌رهێنانی "سامارا ساگینبائۆوا" له قێرقیزستان، "ژنی ماڵی" له ده‌رهێنانی "فیلیپه ئێسپینۆزا" له ئیسپانیا، "بیر" له ده‌رهێنانی "دیێه‌گۆ پۆرتاس" له ئیسپانیا، "سپی پۆش" له ده‌رهێنانی "ره‌زا فه‌هیمی" له ئێران، "گۆشتی تاڵ" له ده‌رهێنانی "فه‌رید حاجی" له ئێران، "ده‌که‌ل" له ده‌رهێنانی "بابه‌ک موسته‌فه‌وی" له ئێران، "داغی" له ده‌رهێنانی "فاتمه محه‌مه‌دی" له ئێران و "ئه‌سپی سپی باڵدار" له ده‌رهێنانی "مه‌هیار مانده‌گار" له ئێران.\n"شومالگان" له ده‌رهێنانی "خیسۆز ماری لازکانۆ" و "جۆسوو وێنه‌رۆ" له ئیسپانیا، "سنووری ره‌نگی شین" له ده‌رهێنانی "ئه‌یوان میلۆساوه‌لجۆی" له سێربستان، "پیانۆی پریپیات" له ده‌رهێنانی "ئه‌لیشکا سیلکۆوا" له کۆماری چیک، "پێداچوونه‌وه" له ده‌رهێنانی "میخائیل ژێلزنیکۆف" له رووسیا، "ئێس تی. کۆلۆن" له ده‌رهێنانی "ئێرنێست لۆرک" له پۆڵه‌ندا، "دوایین راوچییه‌کانی سه‌ر" له ده‌رهێنانی "مارکۆ دێک لۆچی" و "کۆزیمۆ گورگنانی" له ئیتاڵیا، "دوور خراوه‌کان" له ده‌رهێنانی "لیه مۆنفورتی" له فه‌ره‌نسا، "کاتێک دایه رۆیشت" له ده‌رهێنانی "زه‌ینه‌ب گوڵروو که‌جه‌نجیلێر" له تورکیا و "کاک ئیره‌ج" له ده‌رهێنانی "جه‌مشید فه‌ره‌جوه‌ند فه‌ردا" له ئێران.\n"مێترۆ" له ده‌رهێنانی "ناتالیا کرافچۆک" له پۆڵه‌ندا، "400 مایل له کاتژمێردا" به‌رهه‌می "ده‌رهێنانی گروپی" له فه‌ره‌نسا، "کوڕێک له جه‌نگه‌ڵدا" له ده‌رهێنانی "فابیانۆ لێئاندرۆ پاندۆلفی" له به‌رازیل، "مۆم" له ده‌رهێنانی "مارک ریبا و ئانا سۆلاناس" له ئیسپانیا، "ده‌ریای ویشک" له ده‌رهێنانی "بارت بوسیرت و یوس به‌کس" له بێلژیک، "ئه‌پیرنۆف" له ده‌رهێنانی "ئه‌لخاندرۆ ئاریه‌ل مارتین" له ئارژانتین، "مێترۆ" له ده‌رهێنانی "واله‌نتین تایترۆف" له رووسیا، "شامی کۆتایی" له ده‌رهێنانی "پیوتر دۆمالا" له پۆڵه‌ندا، "راوچی مرواری" له ده‌رهێنانی "مارگریت دانیه‌لسن" له نه‌رویژ، "مشکه‌کان له نێو دیواره‌کاندا" له ده‌رهێنانی "میریانا ساراندۆوا" له نه‌مسا، "هۆکار" له ده‌رهێنانی "سایمۆن رۆچینسکی" له پۆڵه‌ندا، "وا چه‌رخه" له ده‌رهێنانی "ماتێئۆس لێنارت " له پۆڵه‌ندا، "غه‌ریبه" له ده‌رهێنانی "ئانتۆنیۆ میشله ئیستیا" له ئیتاڵیا، "مێترۆ" له ده‌رهێنانی "رابێرت کۆزنیۆسکی" له پۆڵه‌ندا، "کوڕ و کوند" له ده‌رهێنانی "ماریۆ گاجۆ دێ کاروالیۆ" له پۆرتوگال، "باڵه کۆلاره" له ده‌رهێنانی "مارتین سامانتا" له کۆماری چیک، "ئاگربه‌ست" له ده‌رهێنانی "مۆنا عه‌بدوڵڵاشاهی" له ئێران و "خه‌رچه‌نگ" له ده‌رهێنانی "شیوا سادق ئه‌سه‌دی" له ئێران.\n"ته‌رمی من به هه‌رزان بۆ ئێوه" له ده‌رهێنانی "ئانا ـ کلاریا ئۆستاپێنکۆ بوگدانۆف" له فه‌ره‌نسا و "ماڵی منداڵییه‌که‌م، من دیل ده‌کات" له ده‌رهێنانی "جاندره وێن هه‌ردن" له ئه‌فریقیای باشوور.\nسی و حه‌وته‌مین خولی فێستیڤاڵی نێونه‌ته‌وه‌یی کورته فیلمی تاران به ده‌بیری و به‌رپرسایه‌تی "سه‌ید سادق مووسه‌وی" به‌ڕێوه‌به‌ری گشتیی ئه‌نجومه‌نی سینه‌مای لاوانی ئێران؛ وه‌کوو یه‌که‌مین فێستیڤاڵی نێونه‌ته‌وه‌یی سینه‌مایی له ئێران، که به شێوه‌ی ئاماده‌بوون و به‌شداریی سینه‌ماکاران و بینه‌ران و ئانڵاین و به نمایش کردنی 63 کورته فیلم له ده‌رهێنه‌ره‌کانی 19 وڵاتی جیهان و هه‌روه‌ها 146 فیلم له ده‌رهێنه‌ره‌کانی ئێرانی له رۆژانی 20 تا 24ی ژانویه‌ی 2021 زایینی له په‌ردیسی سینه‌مایی «ئێران ماڵ» له شاری تاران به‌ڕێوه‌ده‌چێت.


سزادراوانی بادینان "چوار ڕۆژە مانیان لە خواردن گرتووە" و شوێنیان لە زیندان "خراپە"\nهەواڵی / 20/2/2021 109 جار بینراوە\nشه‌ن پرێس : په‌رگراف\nزیندانییە سزادراوەكانی بادینان "چوار ڕۆژە مانیان لە خواردن گرتووە" و سكاڵایان لەوە كردووە كە شوێنی مانەوەشیان لە زیندان "خراپ و قەرەباڵغە".\nئەمڕۆ زیندانیكراوەكان لە ڕێگەی تەلەفۆنەوە پەیوەندییان بە كەسوكاریانەوە كردووە و باسی بارودۆخی خۆیان لەناو زیندان كردووە.\nڕووگەش عیززەدین، هاوسەری شێروان شێروانی، بە پەرەگرافی ڕاگەیاند "ئەمڕۆ شێروان خۆی پەیوەندیی پێوە كردم. لێم پرسی شوێن و خواردنتان چۆنە؟ وتی: لەو ڕۆژەوەی سزامان بەسەردا سەپێندراوە، مانمان لە خواردن گرتووە".\nڕووگەش عیززەدین جەختی كردەوە "ئەوانەی كە سزایان بەسەردا سەپێندراوە، لە دوای 16ی مانگەوە كە دووەم ڕۆژی دادگاییكردنەكە و سزادانیان بوو، مانیان لە خواردن گرتووە".\nهاوكات محەمەد عەبدوڵڵا، پارێزەری شێروان شێروانی، بۆ پەرەگراف وتی "لە دوای دەرچوونی بڕیاری سزادانیان كە پێیان وایە زوڵمێكی گەورەیان لێ كراوە و تۆمەتی ناڕەوایان دراوەتە پاڵ، زیندانییەكان مانیان لە خواردن گرتووە".\nئەو پارێزەرەش دەڵێت "زیندانیكراوەكان بارودۆخی تەندروستی و شوێنی مانەوەیان باش نییە. شوێنەكەیان زۆر قەرەباڵغە".\nوەكو هاوسەرەكەی شێروان دەڵێت، گۆهدار زێباری كە یەكێكە لە سزادراوان، لە پەیوەندیی تەلەفۆنییدا لەگەڵ كەسوكاری، وتوویەتی كە "شوێنی مانەوەیان زۆر ناخۆشە، بە پارێزەرەكان بڵێن چارەسەرێكمان بۆ بدۆزنەوە. لە ژوورێكداین جێگای 30 كەسە، بەڵام 100 كەسی تێدایە".\nڕووگەش عیززەدین سەبارەت بە ناوەرۆكی پەیوەندییە تەلەفۆنییەكەی لەگەڵ شێروانی هاوسەری زیاتر بۆ پەرەگراف دوا و وتی "شێروان لە قسەكردندا باش و خۆڕاگر دیار بوو. هەواڵی ئێمەی پرسی، منیش وتم باشین، خەمت نەبێ هەموو ڕێكخراوە جیهانییەكان و نەتەوەیەكگرتووەكان و باڵیۆزخانەی ئەمریكا و سەرۆكی هەرێمیش ڕاگەیەندراویان بۆ پاڵپشتیی ئێوە دەركردووە".\nشێروان شێروانی داوای ئەوەی كردووە كە بە خەڵك بوترێت ئەو "بێتاوانە"، هاوسەرەكەشی پێی وتووە كە "تۆ نەك تەنیا جێگای شانازیی بۆ من، جێگای شانازیت بۆ جیهان".\nڕۆژی 16-2-2021، دادگای دووی تاوانەكان لە هەولێر، سزای شەش ساڵ زیندانیكردنی بەسەر پێنج كەس لە چالاك و ڕۆژنامەنووسانی بادیناندا سەپاند. ئەو بڕیارەی دادگا ناڕەزایی توند و بەرفروانی لەناو كەسوكاری دەستگیركراون و ڕۆژنامەنووسان و هاووڵاتیانیش لێ كەوتەوە. لەسەر ئاستی نێودەوڵەتیش ڕاكخراوەكانی مافی مرۆڤ و وڵاتان هاتوونەتە سەر هێڵ.\nكۆمیتەی پاراستنی ڕۆژنامەنووسان (سی پی جەی- CPJ) ڕەخنە لە بڕیارەكەی دادگای هەولێر دەگرێت و نوێنەری كۆمیتەكە بۆ ڕۆژهەڵاتی ناوەڕاست و باكووری ئەفریقا بۆ پەرەگراف دەدوێت و بڕیارەكە بە "ناڕەوا" لە قەڵەم دەدات و داوای ئازادكردنی دەستگیركراوەكان دەكات.\nكۆمیتەكە ڕێكخراوێكی نێودەوڵەتییە و چاودێریی دۆخی ئازادیی ڕۆژنامەوانی دەكات لە سەرتاسەری دونیا، لە نزیكەوە چاودێریی دۆخی هەرێم و دۆسیەی سزادانی ڕۆژنامەنووس و چالاكانی بادینان دەكات.\nئیگناسیۆ میگێل دێلگادۆ، نوێنەری سی پی جەی بۆ ڕۆژهەڵاتی ناوەڕاست و باكووری ئەفریقا، دەڵێت "لەگەڵ پارێزەرەكەی شێروان ئەمین شێروانی و چەند سەرچاوەیەكی دیكە قسەمان كردووە و پێمان وایە سزاكە ناڕێك و ناڕەوایە، ئەو بەڵگانەی لە دادگاییكردنەكەدا خراونەتە ڕوو كەم و ناڕاستەوخۆ و جێی باوەڕنین".\nهەروەها ئۆفیسی ڕاگەیاندنی باڵیۆزخانەی ئەمریكا لە بەغدا، ڕایگەیاند "بە وردی چاودێریی دەستگیركردن و پاشان دادگایكردنەكانی ئەم دواییەی ڕۆژنامەنووسان و چالاكوانانمان كردووە. ویلایەتە یەكگرتووەكانی ئەمریكا دەربارەی پرسی ئازادیی ڕادەربڕین و لەو نێوەندەشدا ئازادی بۆ ڕاگەیاندكاران، بەردەوام لە پەیوەندیدا بووە لەگەڵ بەرپرسانی حكوومەتی هەرێمی كوردستان".\n"كۆمەڵگا دیموكراتییەكان ڕێز لە ئازادیی ڕادەربڕین دەگرن و پشتیوانی لە توانای ڕاگەیاندكاران دەكەن بۆ ئەنجامدانی كارەكانیان بە بێ ترس لە تۆڵە لێسەندنەوە"، ئۆفیسی ڕاگەیاندنی باڵیۆزخانەی ئەمریكا لە بەغدا وا دەڵێت.\nنێچیرڤان بارزانی سەرۆكی هەرێمی كوردستان دوو ڕۆژ پاش بڕیارەكەی دادگا لە ڕاگەیەندراوێكدا وتی "دادگای پێداچوونەوە ئەركیەتی بە پشتبەستن و ڕێزگرتن لە یاسا و مافەكانی مرۆڤ و مافی یاسایی سكاڵالێكراو و سكاڵاكار، بە كەیسەكەدا بچێتەوە تا هەمووان هەست بكەن وەك یەك مافیان پارێزراوە".\n"دادگا و دادوەرانی بەڕێز دەبێت شكۆی سەربەخۆیی خۆیان لەپێناو سەروەریی یاسادا بپارێزن، تا شكۆی مرۆڤ و شكۆی وڵات لە سایەی شكۆی یاسادا پارێزراو بێت"، سەرۆكی هەرێم وا دەڵێت.\nهاوكات قوباد تاڵەبانی جێگری سەرۆكی حكوومەتی هەرێم ڕایگەیاند، دۆسیەی سزادانی دەستگیركراوانی بادینان پرسێكی یاساییە، بە‌ڵام بە شێوە‌یە‌كی گشتی گومانی لای هاوڵاتیان دروست كردووە و ئە‌وە‌ش دە‌بێتە مایە‌ی لە‌كە‌داركردنی ناو و ناوبانگی هە‌رێم.\nجێگری سەرۆكی حكوومەت بۆ میدیای حیزبەكەی وتیشی "بۆیە دەبێت دادگای تەمیز بڕیاری دروست بدات كە تێیدا سەروەریی یاسا و ئازادی و دیموكراسی پارێزراو بێت و لەوە زیاتر ناوبانگی كوردستان لەكەدار نەكەین".\nلە دوای كاردانەوەكانی سەرۆكی هەرێم و جێگری سەرۆكی حكوومەت، مەسرور بارزانی سەرۆكی حكوومەتی هەرێم لە تویتێكدا وتی "داوا لە هەموو لایەك دەكەم كە ڕێز لە سیستەمی دادوەریی لە هەرێمی كوردستان بگرن بۆ ئەوەی بتوانێت بە شێوەیەكی سەربەخۆ و بێ دەستوەردان كارەكانی ئەنجام بدات".\nئەم قسەیەی سەرۆكی حكوومەت لە كاتێكدایە كە هەر لە دوای دادگیاییكردنەكە، بەشدار حەسەن، یەكێك لە پارێزەرانی دۆسیەی دەستگیركراوان، وتی "دەمەوێت بۆ ڕایگشتی ڕوون بكەمەوە كە وتارەكەی سەرۆكی حكوومەت سەلمێنەری ئەوە بوو كە ئەمانە دادگایی دەكرێن و بڕیارەكە پێشوەختە دراوە".\nمەسروور بارزانی، سەرۆكی حكوومەتی هەرێم، هەفتەی ڕابردووتر سەبارەت بە دەستگیركردنی چالاكان و ڕۆژنامەنووسان ڕایگەیاند "ئەوانەی كە گیراون لە بنەمادا نە چالاكوانن نە ڕۆژنامەنووس، هەندێك لەوانە سیخوڕ بوون و سیخوڕییان بۆ وڵاتانی دیكە كردووە، هەندێكیشیان تێكدەر و چەكدار بوون هەوڵی تەقاندنەوەی باڵەخانە و پێگەی خەڵكی بیانی لێرە و كوشتن و ڕفاندن و تێكدانی دۆخەكەیان داوە".\nئەو وتانەی سەرۆكوەزیران، ناڕەزایی فراوانی لێكەوتەوەو بە "دەستوەردان" لە كاروباری دادوەریی و حوكمدانی پێشوەختە لە قەڵەم درا بەر لەوەی دادگا دۆسیەكان یەكلایی بكاتەوە.\nلە دەیان چالاك و ڕۆژنامەنووسی بادینان كە دەستگیركراون، هەریەكە لە (شێروان شێروانی، ئەیاز كەرەم، گۆهدار محەمەد، هاریوان عیسا و شڤان سەعید) یەكی شەش ساڵ زیندانیكردنیان بەسەردا سەپێندراوە، پارێزەران تانە لە بڕیارەکە دەدەن و چاوەڕوانی دادگای پێداچوونەوە دەکرێت بۆ بڕیاری کۆتایی.


￼￼￼￼39 چالاکوانی دیکەی بەرگریی لە ژینگە دوێنی، هەینی، 01/10 ، دەستگیرکران: – www.facebook.com/anarkistan.net ***** sekoy-anarkistani-kurdiy-zman@riseup.net\n￼￼￼￼39 چالاکوانی دیکەی بەرگریی لە ژینگە دوێنی، هەینی، 01/10 ، دەستگیرکران:\nچالاکوانانی بەرگری لە ژینگە لە بریتانیا کەمپەینی دانانی مادەی عەزلکردنی سەرما و شێ و تەڕیی خانوویان لە بریتانیا بۆ ماوەی 21 ڕۆژە ڕاگەیاندووە و تا ئێستاش زیاتر لە 10 چالاکی گرنگ و مەترسیداریان ئەنجامداوە و 115 کەس بەشدارییان تێدا کردووە و لەم چالاکییانەشدا 450 گرتن ڕویداوە کە بەشداربوی وا هەبووە کە چەند جارێك گیراوە.\nئەم کەمپەینە بۆ مەبەستی دانانی ئەو مادە عەزلە کراوە کە 29 ملیۆن خانو کە دزەی ئاو و شێیان هەیە، دەگرێتەوە، بۆ ئەم مەبەستەش داوا لە سەرەكوەزیرانی ئێرە دەکەن کە تا ساڵی 2030 ئەو گرفتانە چارەسەر بکرێت. ئەوان دەڵێن دوو ڕێگا هەیە دەنا دەست لە چالاکییەکانیان هەڵناگرن، چالاکییەکانیان کراوە و بێ کۆتاییە ، ئەو دوو ڕێگایەش : ” یا دەبێت حکومەت ئەوە بکات، یاخود هەمومان بگیرێین”.\nچالاکییەکان لە سەر مۆتۆڕوەی 1، 4 و 25 ڕوویداوە و بۆ ماوەیەکی زۆر هاتووچۆی سەیارەیان وەستاندووە بە گرێدانی خۆیان بە یەکدییەوە، یاخود خۆچەسپکردنیان بە شەقامەکەوە بە چەسپی دووقولیی.\nPrevious Postدوو بڕیاری گەورەی حکومەتی بریتانیا:Next Postجارێکی تریش دەوڵەتی دیمۆکراتیی، لانکەی ئازادیی، زەمینەی دادوەری کۆمەڵایەتیی، کەوتە لەرزە:


بوكەڵەی سێكسی گەشە و پێشكەوتنێكی بەرچاو بەخۆیەوەدەبینێت\n"برێك" ئەو پیاوەی كە بەناوبانگترین كەسە لەكۆكردنەوەی بوكەڵەی سێكسی لەجیهاندا ئاشكرایكرد، ئەو جۆرە بوكەڵەیە گەشەیەكی بەرچاوی بەخۆیەوە بینیوە و زیرەكی دەستكردی بۆ زیادكراوە، كە دەتوانیت قسەی لەگەڵدا بكەیت و دەتناسێتەوە و ناوت دەهێنێت، دەشتوانێت بەتوندی لەكاتی سێكسدا باوەشت پێدا بكات.\nبرێك كە ناوە راستیەكەی پارێزراوە، بەئاژانسی سپوتنیكی روسی وتوە، بەكارهێنانی زیرەكییە دەستكردەكانی وەك لێكسا لە بوكەڵەی سێكسی گۆڕانكارییەكی گەورە دروستدەكات، بەشێوەیەكی گشتی زۆركەس نایانەوێت لەگەڵ كۆمپیوتەرێكدا قسە بكەن، بەڵام لەو جۆرە بوكەڵەیەدا جیاوازە و هەموو كەس حەز دەكات لەگەڵیاندا بدوێت بەتایبەتی ئەگەر جوان بن.\nئەو پیاوە پەیوەندییەكی بەهێزی هەیە لەگەڵ كۆمپانیای Realbotix كە بەناوبانگترین كۆمپانیای دروستكردنی بوكەڵەی پێشكەوتوی سێكسییە لەجیهاندا كە بە "هارمۆنی" ناسراوە و یەكێك لەو بوكەڵە پێشكەوتوانەی هەیە.\nبرێك رونیشیكردوەتەوە، پێشكەوتنە نوێیەكان لەبوكەڵەی سێكسی زۆر خێرا گەشەدەكەن ئەو جۆرە نوێیەی كە ئێستا كاری لەسەر دەكرێت دەتوانێت لەكاتی سێكسدا بەتوندی باوەش بەخاوەنەكەیدا بكات، هەروەها لەچاوەكانیدا كامێرایەكی بۆ دانراوە و لەكاتی بینینی خاوەنەكەی، دەیناسێتەوە و بەناوی خۆیەوە قسەی لەگەڵدا دەكات.\nلە بری بانگدان مزگەوتەكانی ئیزمیری توركیا گۆرانی "بێلا چاو"یان پەخش كرد\nداپیرەیەك بە بڕیاری دادگا ناچاركرا وێنەی نەوەكانی لە فەیسبووك بسڕێتەوە


عەبدولستار مەجید: حكومەتی عێراق لەم قۆناغە بەنیاز نییە بەشە بودجەی هەرێم بنێرێت - پرس میدیا\nHome سڵایدشۆو كوردستان گرنگ هەواڵ عەبدولستار مەجید: حكومەتی عێراق لەم قۆناغە بەنیاز نییە بەشە بودجەی هەرێم بنێرێت\nعەبدولستار مەجید: حكومەتی عێراق لەم قۆناغە بەنیاز نییە بەشە بودجەی هەرێم بنێرێت\nپرس میدیا 4/26/2020 02:46:00 م سڵایدشۆو, كوردستان, گرنگ, هەواڵ,\nسه‌رۆكی فراكسیۆنی كۆمه‌ڵی ئیسلامی رایگەیاند، ئه‌و حكومه‌تەی نه‌توانێت ژیانی خه‌ڵك چاك بكات و موچه‌ی فه‌رمانبه‌ران دابین بكات پێویسته ده‌ست له‌كاربكێشێته‌وه، دەشڵێت، بەرپرسیارێتی دۆخەكە لە ئەستۆی پارتی، یەکێتی و گۆڕانە.\nعەبدولستار مەجید، سەرۆکی فراکسیۆنی کۆمەڵی ئەمڕۆ لە کۆنگرەیەکی رۆژنامه‌وانیدا رایگه‌یاند، شاندی دانوستانكاری هه‌رێم له‌گەڵ به‌غدا، ورده‌كاری كۆبونه‌وه‌كانیان له‌گه‌ل حكومه‌تی ناوه‌ند به تایبه‌ت ئه‌وه‌ی په‌یوه‌ندی به به‌شه بودجه‌ی هه‌رێمی كوردستان هه‌یه خسته‌ڕو، "ئه‌وه‌ی لێی تێگه‌یشتوین حكومه‌تی عێراقی به نیازنیه له‌و قۆناغه ئه‌و به‌شه بودجه‌یه بنێرێت، شانده‌كه خۆشیان گه‌شبین نین ئه‌و 453 ملیار دیناره‌ی عێراق وه‌ك به‌شه بودجه‌ی هه‌رێم ده‌ینارد بینێرێت".\nئاماژەی بەوەشكرد، ئەو بارودۆخه ناهه‌مواره و ئه‌و قۆناغه تاڵه‌ی هه‌رێمی كوردستان پێیدا تێپه‌ڕده‌بێت ده‌خه‌ینه ئه‌ستۆی ئه‌و سێ لایه‌نه‌ی حكومه‌تی هه‌رێمی كوردستانیان پێكهێناوه.\nباسیلەوەشكرد،"له كۆبونه‌وه‌كه باسیان له‌وه كرد هه‌مومان لێی به‌رپرسیارین، له كاتێكدا هه‌مومان لێی به‌رپرسیار نین ئه‌وانه به‌رپرسیارن 28 ساڵه حوكمڕانیه‌كی خراپ له هه‌رێیم كوردستان به‌ڕێوه ده‌به‌ن".\nعەبدولستار مەجید راشیگەیاند، ئه‌و بارودۆخه ده‌رهاویشته‌ی ئه‌و شێوازه حوكمڕانیه‌یه كه 28 ساڵه به تایبه‌ت ئه‌و دو حزبه ده‌یكه‌ن له‌گەڵ ئه‌و حزبه‌ی له‌و قۆناغه به‌شداره، پێویسته حكومه‌ت موچه‌ی فه‌رمانبه‌ران دابین بکات، چونكه ئه‌وه بەرپرسیارێتی حكومه‌تی هه‌رێمه.\nرونیشیکردەوە، "هه‌ر ده‌سه‌ڵاتێك نه‌توانێت ژیانی خه‌ڵكی خۆی باش بكات و گوزه‌رانیان چاك بكات و موچه‌ی فه‌رمانبه‌رانی دابین بكات، پێویسته ئه‌و حكومه‌ت ده‌ست له‌كاربكێشێته‌وه و رێگا بدات خه‌ڵكی تر بێته گۆڕه‌پان بۆ ئه‌وه‌ی كێشه و گرفتی خه‌ڵك و هه‌رێمی كوردستان چاره‌سه‌ر بكات".\nلەبارەی رێککەوتنی نێوان هەرێم و بەغدا، عەبدولستار مەجید وتی، "ئێمه له‌گەڵ ئه‌وه‌ین هه‌رچۆنێك بێت هه‌رێمی كوردستان له‌گه‌ڵ حكومه‌تی ناوه‌ند رێكبكه‌وێت، هه‌رچییه‌ك هه‌یه به‌رونی راده‌ستی حكومه‌تی عێراقی بكات له به‌رامبه‌ریشدا حكومه‌تی عێراق بودجه و موچه‌ی هه‌رێمی كوردستان دابین بكات".\nBy پرس میدیا at 4/26/2020 02:46:00 م


نێچیرڤان بارزانی، دوای سێ ساڵ سەرۆکایەتی\nشیکاری - ئیبراهیم عەلی\nئەو پیاوەی نەیارەکانی بەئەندازیاری دزی و تاڵانی ناوی دەبەن و هەوادەرەکانیشی بەئەندازیاری ئاوەدانی\nئەو پیاوەی دەتوانێت، لەگەڵ عەلی شین بکات و لەسەر سفرەی معاویەش نان بخوات\nنێچیرڤان بارزانی، بێ ئەوەی سەرۆکی دەوڵەت بێت، چۆن توانی ئاشتەوایی لە نێوان ئەردۆگان و سەرۆکی ئیمارات دروست بکات\nئەو کاتەی حیزبەکەی دژایەتی لاهور شێخ جەنگی دەکرد، ئەو وەک سەرۆکی یەکێتی مامەڵەی لەگەڵ دەکرد\nحیزبەی بەبافڵ تاڵەبانی دەوت هاوشانی بارزانی نیت، بەڵام ڕۆژی دواتر ئەو بەسەرۆک بافڵ ناوی هێنا\nلەماوەی سێ ساڵدا نەیتوانی پۆستی ڕاوێژکاری ئەنجومەنی ئاسایش لە مەسرور بارزانی وەربگرێت\nلەدیداری ماکڕۆندا، هێندە بێ متمانە بوو، نەیتوانی قسەکانی دڵی لە کۆبونەوەکان بکات ناچار بەتەنیا لە پیاسەیەکدا بە ئۆتۆمبێلە گرانبەهاکەی لەشەقامەکانی هەولێر دوو بە دوو قسەی خۆی بۆکرد.\nنێچیرڤان ئیدریس مستەفا بارزانی، دووەمین سەرۆکی هەرێمی کوردستان. سێ ساڵ بەر لە ئێستا دوای سەرۆکایەتی شەش کابینەی حکومەتی هەرێم، دەست بەرداری پۆستی سەرۆکی حکومەت بوو، بۆ ئامۆزاکەی.\nلەڕووکەشدا نێچیرڤان بارزانی، ڕۆیشتە شوێنەکەی مەسعود بارزانی و ئیدی بوو بەکەسی یەکەمی هەرێم، بەڵام لە واقیعدا، مەسعود بارزانی بەناوی بارەگای بارزانی، ئەو ڕۆڵە تەشریفاتییەی کە دەبوو نێچیرڤان بارزانی بیگێڕی لەهەرێم، خۆی ئەنجامی دەداو هەرچی وەفدی بیانی هەیە دەبوو لەبارەگای بارزانییەوە بگەڕێتەوە سەرۆکایەتی هەرێم.\nلەڕووی دەسەڵاتی جێیەجێکردنیشەوە، مەسرور بارزانی هێندە بەوردی شوێن پێی نێچیرڤان بارزانی لەحکومەت سڕییەوە، وەک ئەوەی نێچیرڤان بارزانی لە حیزبێکی جیاوازەوە سەرۆکایەتی حکومەتی هەرێمی کردبێت.\nتەنانەت تا ئێستاش کە باس لە دۆسیەی نەوت و بابەتی موچە و ئابوری سەربەخۆ و قەرزەکانی سەر هەرێم دەکرێت، مەسرور بارزانی وردی سەر زوبانی ئەوەیە کە دەڵێت هەموو ئەو شتانە لەسەردەمی کابینەی نۆیەم ڕویان نەداوەو ئەو هاتووە کلیلی قاسەیەکی بە قەرزێکی سی ملیار دۆلاری وەرگرتووە، لەبری ئەوەی لەو سەردەمە زێڕینەی پارە زۆری کابینەکانی ڕابردوو یەک دینار پاشەکەوتی بۆ جێنەهێڵدراوە.\nبەپێی یاسای سەرۆکایەتی هەرێم، دەزگای ئەنجومەنی ئاسایش، دەبێت ڕاوێژکارەکەی کە تا ئێستاش مەسرور بارزانییە، لەلایەن سەرۆکی هەرێمەوە دەستنیشان بکرێت، بەڵام تا ئێستا هیچ جومگەیەکی ئەو دەزگا ئەمنییە نەکەوتووەتە دەست نێچیرڤان بارزانی.\nلەسەردەمی سەرۆکایەتییەکانی نێچیرڤان بارزانی لەکابینەکانی حکومەت، هەوادارەکانی بەئەندازیاری ئاوەدانی ناویان دەهێنا، بەڵام نەیارەکانی بە ئەندازیاری تاڵانی.... هەوادارەکانی دەڵێن هەرچی شەقامی جوان و ستراتیجی هەیە، لەسەردەمی نێچیرڤان بارزانی دروستکراون، بەڵام نەیارەکانی دەڵێن هەرچی زەوی گران بەهای سەر ئەو شەقامانە هەیە لەلایەن ئەوەوە بەتاڵان براون.\nهەوادەرەکانی دەڵێن نێچیرڤان هەرێمی خستە سەرنەخشەی وزەی جیهانی، بەڵام نەیارەکانی دەڵێن پلانەکانی ئەو نەهامەتی گەورەیان بۆ گیرفانی هاوڵاتیان هێناو ئێستاشی لەگەڵ بێت هەمووان باجی پلان و بڕیارەکانی ئەو دەدەن...\nئەگەر کۆکردنەوەی تەواوی حیزبەکان بۆ چەند جارێک، لەسەرۆکایەتی هەرێم خاڵی بەهێزی نێچیرڤان بارزانی بێت، ئەوا نەهاتنی مەسعود بارزانی بۆ تەنیا جارێکیش بۆ سەرۆکایەتی هەرێم و کۆبوونەوەی سەرۆک حیزبەکان خاڵی هەرە لاوازی نێچیرڤان بارزانییە...\nنێچیرڤان بارزانی، وەک میراتگری ڕاستەقینەی تاڵەبانی\nدەگێڕنەوە لەیەکێک لە کۆبونەوەکان، لەگەڵ نوری مالیکی کە تەنیا مام جەلال و نێچیرڤان بارزانی و مەسعود بارزانی و دوو بەرپرسی حیزبی دەعوە بەشدار بوون، مەسعود بارزانی زۆر توند قسە دەکات و بەزمانێکی هەڕەشە ئامێزەوە قسە لەگەڵ مالیکی دەکات، ئیدی لەو کاتەدا مام جەلال بە گوێی نیچیرڤاندا دەچرپێنێ و پێی دەڵێ ئەرێ ئەوە مامت چەکە نەوەوییەکانی لە کوێ شاردووەتەوە کە هێندە توند قسە دەکات؟ لەو کاتەدا نێچیرڤان بارزانی خۆی بۆ ناگیرێ و بەدەنگێکی بەرز پێدەکەنێت... ئەو پێکەنینەی نێچیرڤان کۆتایی بەو کەشە بارگرژییە دەهێنێت کە لە کۆبونەوەکەدا دروست ببوو.\nئەگەر مام جەلال میراتگرێکی سیاسی هەبێت، ئەوا ئەو کەسە نێچیرڤانە نەک کوڕەکانی خۆی، هاوشێوەی تاڵەبانی لەگەڵ ئێرانییەکان شین و ڕۆ ڕۆ بۆ عەلی دەکات و لەگەڵ میراتگری معاوییە واتە سوننەکان کە ئیمیارات و سعودییەو تورکیان نان دەخوات.\nقاسم سولەیمانی کە کوژرا، نێچیرڤان بارزانی وتی ”حاجی قاسم لەکەس نەڕۆیی لە من نەبێت”... کەچی لەولاشەوە سەرۆکە نەیارەکانی سوننە سەرۆکی ئیمارات و تورکیا بوون، نێوانیان هێندە ناخۆش بوو کە هیچ سەرۆکی دنیا نەیدەتوانی ئاشتییان بکاتەوە، بەڵام نێچیرڤان بارزانی بەچەند گەشت و سەردانێک ئاشتەوایی لەنێوان ئەو دوو سەرۆکە دروستکرد.\nبۆ سەرۆکایەتی کۆماری عێڕاقیش کە گرێ کوێرەی قەیرانەکانی عێڕاقە، چەندینجار ئێرانییەکان داوای لێدەکەن ئەو پۆستە وەربگرێت و پێی دەڵێن ئەوە وەسیەتی حاجی قاسمە، بەڵام ئەو ڕەتیدەکاتەوە بچێتە بەغدا، ئەمریکییەکانیش چەندینجار ئەو داوایەی لێدەکەن و پێی دەڵێن هەمووان بە تۆ ڕازین، بەڵام ئەو بەگاڵتەوە وەڵام دەداتەوە کە من بەو پۆستە ڕازی نیم....\nقەیرانە ناو خۆییەکان\nلەدوای کۆنگرەی چوارەمی یەکێتی نێوانی پارتی و یەکێتی هێندە خراپ بوو، کە پارتی پیرۆزبایی سەرکەوتنی کۆنگرەی لەیەکێتی نەکردو هیچ ڕۆژێکیش بەفەڕمی مامەڵەیان لەگەڵ لاهور شێخ جەنگی نەکرد کە دەنگی یەکەمی کۆنگرە بوو بە هاوسەرۆکی یەکێتی دەستنیشانکرا، کەچی ئەو مامەڵەی لەگەڵ دەکرد و وەک نوێنەری یەکێتی مامەڵەی لەگەڵ دەکرد، کارەکان بەوەش نەوەستان گروپێکی هاوبەشیان بۆڕاپەراندنی کارەکان دروستکردبوو کە پێکهاتبوو لە نێچیرڤان بارزانی و بەرهەم ساڵح و لاهور شێخ جەنگی....\nلەدوای ڕوداوەکانی هەشتی تەموزیش، کە هەوادارانی لاهور شێخ جەنگی بە کودەتای زەرد ناویان دەبرد، بەرپرسانی پارتی بافڵ تاڵەبانییان بەهاوشانی مەسعود بارزانی نەدەبینی، کەچی هێندەی نەبرد، ئەو وەک یەکەم کەس بافڵ تاڵەبانی وەک سەرۆکی یەکێتی ناونا.\nخاڵێکی دیکەی بەهێزی نێچیرڤان بارزانی ئەوەیە لەسەرۆکایەتی هەرێمدا بەفیعلی گۆڕان و یەکێتی بەشداری پێدەکات لەبەشێکی زۆری سەردانەکانی بۆ دەرەوەی وڵات و لەناوەخۆش بۆ لای سەرۆک حیزبەکان.


دیوار و کتێب » DidiMn\nسەرەتا / کتێب/وتار / دیوار و کتێب\nدیوار و کتێب\nوەرگێڕانی: ئەکبەر حەسەن\nلەم چەند ڕۆژەی پێشوودا ئەوەم خوێندەوە ئەو پیاوەی فەرمانی بە دروستکردنی دیوارە بێکۆتاییەکەی چین کردووە، خودی ئیمراتۆری یەکەم شی ھانگ تی بووە. ئەو پیاوەی کە فەرمانی دا ھەرچی کتێبێک پێش ئەو نووسراوە، بسووتێنرێت. ئەم دوو پڕۆسەیە پێنجسەد یان شەشسەد فرسەخ گابەرد بۆ بەرگرتن لە بەربەرییەکان و ڕەتکردنەوەیەکی ڕیشەیی مێژوو (بە مانایەکی تر ڕابردوو) بە فەرمانی یەک کەس بووە و تەعبیریش بوون لە کەسێتیی ئیمپراتۆر. دەمەوێت بڵێم ئەم حەقیقەتە لە یەک کاتدا سەرنجی ڕاکیشام و بێزاریشی کردم. ئامانجی ئەم نووسینە لێکۆڵینەوەیە لە ھۆکارەکانی ئەو ھەڵچوونە.\nلە ڕووی مێژووییەوە ھیچ نھێنییەک نییە لە ھەردوو پڕۆسەکەدا. شی ھانگ تی کە لە سەردەمی جەنگەکانی ھانیباڵدا ژیاوە، ھێرشی کردە سەر شەش شانشینەکە و سیستمی دەرەبەگایەتیی لەناو برد. دیواری دروست کرد، چونکە دیوار وەک بەرگری وایە، کتێبەکانی سووتاند، چونکە بەرھەڵستکارەکانی بە ھۆیەوە پەسنی ئیمپراتۆرەکانی پێش ئەویان دەکرد. سوتاندنی کتێب و بونیادنانی قەڵا لە ئیشە ئاساییەکانی ئیمپراتۆرەکانن، بەڵام تەنیا شتێک کە بۆ شی ھانگ تی نائاساییە، ئەو ستانداردەیە کە کاری پێ کردووە. بەھەرحاڵ، ئەمە ڕای پسپۆڕانی کاروباری چینە، بەڵام پێم وایە ئەم دوو ئیشە تەنیا زیادەڕەوییەک نین لە ئیشە ئاساییەکاندا. دەکرێت باخێک یان بێستانێک پەرژین بکرێت، بەڵام ئیمپراتۆرێک نا. ئاسان نییە نەتەوە نەریتییەکان ناچار بکەیت نکۆڵی لە یادەوەریی ڕابردووە ئەفسانەیی یان ڕاستەقینەکەی بکات. چین مێژوویەکی سێھەزار ساڵی ھەیە. لەناو ئەم مێژووە سێھەزار ساڵییەدا کەسانی وەک ئیمپراتۆری زەرد، شانگ تز و کۆنفۆشیۆس و لاو تزو ھەن کاتێک کە شی ھانگ تی فەرمانی کرد ئەو سەرەتای مێژوو بێت.\nشی ھانگ تی دایکی خۆی دوور خستەوە، چونکە داوێنپیس بوو، بەڵام موحافیزکارەکان لەم دادپەروەرییەی شی ھانگ تیدا تەنیا بێبەزەییان بینیینەوە. ڕەنگە ئەو ویستبێتی کتێبە یاساییەکان لەناو ببات لەبەر ئەوەی تۆمەتباریان کردووە، ڕەنگە ویسبێتی ھەموو ڕابردوو بسڕێتەوە لەپێناو سڕینەوەی تەنیا یادەوەرییەکدا کە یادەوەریی دایکە ناشرینەکەیەتی (وەک یەھودی پاشا کە لەپێناو کوشتنی منداڵێکدا فەرمانی کرد ھەموو منداڵەکان بکوژرێن). ئەم خەمڵاندنە لە جێی خۆیدایە، بەڵام بۆ مەسەلەی دیوارەکە ھیچ سوودێکی لێ وەرناگرین، کە ڕوویەکی دیکەی ئەفسانەکەیە. بە ڕای مێژوونووسان شی ھانگ تی باسکردنی وشەی مردنی قەدەغە کرد و بە شوێن دەرمانی نەمریدا گەڕا. خۆی لە کۆشکێکی سیمبولیدا دابڕی، کە ژمارەی ژوورەکانی بەقەد ژمارەی ڕۆژەکانی ساڵ بوو. ئەم فاکتانە دەیسەلمێنن کە دیوار لە شوێندا و ئاگر لە کاتدا دوو بەربەستی جادوویین بۆ ڕێگرتن لە مەرگ. سپینۆزا نووسیویەتی ھەموو شتێک لە بوونی خۆیدا درێژە دەکێشێت. ڕەنگە ئیپراتۆر و حەکیمەکانی پێیان وا بووبێت نەمری لە ئاسماندایە و گەندەڵی ناتوانێت دزە بکاتە ناو فەزایەکی داخراوەوە. ڕەنگە ئیمپراتۆر ویستبێتی سەرەتایەکی نوێ بۆ زەمەن دابمەزرێنێت و خۆی ناو بنێت یەکەم بۆ ئەوەی بە ڕاستی ببێت بە یەکەم. ڕەنگە ناوی ھانگ تیی لە خۆی نابێت بۆ ئەوەی تەماھی لەگەڵ ئیمپراتۆری ئەفسانەیی ھانگ تیدا بکات کە نووسین و قیبلەنوومای داھێنا. ئەمەی دواییان، وەک ئەوەی کتێبی سروتەکان باسی دەکات، شتەکانی بە ناوی ڕاستەقینەی خۆیانەوە ناو نا. شی ھانگ تی لە چەند دەستنووسێکدا کە ھێشتا ماون، شانازی بەوەوە دەکات کە لە سەردەمی حوکمڕانیی ئەودا شتەکان ناوی گونجاوی خۆیان لێ نرا. ئەو خەونی بە دامەزراندنی دەسەڵاتێکی پشتاوپشتی نەمرەوە بینی و فەرمانی کرد دەبێت جێگرەکانی نازناوی ئیمپراتۆری دووەم، ئیمپراتۆری سێیەم، ئیمپراتۆری چوارەم… لە خۆیان بنێن.\nباسی پلانێکی جادووییم کرد، دەشێت گریمانەی ئەوەش بکەین کە دروستکردنی دیوارەکە و سوتاندنی کتێبەکان ھاوکاتی یەکدی نەبوون. بەم شێوەیە، بەپێی ئەو ڕێکخستنەی ھەڵیدەبژێرین، وێنەی پاشایەکمان دەبێت کە دەستی بە وێرانکردن کردووە، پاشان بە مەبەستی خۆپاراستن وازی لێ ھێناوە، یان وێنەی پاشایەکمان ھەیە کە لە وەھم ڕزگاری بووە و ھەموو ئەو شتانە وێران دەکات کە پێشتر بەرگریی لێ دەکردن. ھەردوو خەمڵاندنەکە دراماتیکین، بەڵام تا ئەو ڕادەیەی من دەزانم، ھیچیان حەقیقەتێکی مێژووییان لەناو خۆیاندا ھەڵنەگرتووە. ھێربەرت ئالن گلیس، پسپۆڕی مێژووی چین دەگێڕێتەوە: ئەوەی کتێبی بشاردایەتەوە، بە ئاسنی گەرم داخ دەکرا و ھەتا ڕۆژی مردنی حوکمی کاری زۆرەملێی لە دیوارە بێکۆتاییەکەدا بەسەردا دەدرا. ئەم گێڕانەوەیە پاڵپشتیی تەئویلێکی تر دەکات و ڕێگەی پێ دەدات. ڕەنگە دیوارەکە میتافۆرێک بووبێت، ڕەنگە شی ھانگ تی حوکمی کاری بەسەر ئەوانەدا دابێت کە ڕابردوویان پەرستووە، کارێک کە بە ھەمان ئەندازەی ڕابردوو گەورە، گەمژانە و بێکەڵکە. ڕەنگە شی ھانگ تی وەک تەحەدایەک دیوارەکەی دروست کردبێت و بەم شێوەیە بیری کردبێتەوە: ”مرۆڤ ڕابردووی خۆش دەوێت، منیش بەرانبەر بەم خۆشەویستییە ھیچم لە دەست نایەت، جەلادەکانیشم بە ھەمان شێوە ھیچیان پێ ناکرێت، بەڵام ڕۆژگارێک کەسێک دێت و بەو شێوەیە ھەست دەکات، کە من ھەست دەکەم. دیوارەکە دەڕووخێنێت وەک چۆن من کتێبەکانم سووتاند، یادەوەرییەکانم دەسڕێتەوە و دەبێت بە تارمایی و ئاوێنەی من بەبێ ئەوەی خۆی بزانێت“. ڕەنگە شی ھانگ تی لەبەر ئەوە ئیمپراتۆریەتەکەی دیواربەند کردبێت، چونکە درکی بە لاوازییەکەی کردووە، کتیبەکانی سوتاندبێت لەبەر ئەوەی درکی کردووە کتێبی پیرۆزن، یان ئەو کتێبانە ئەو شتانە فێری مرۆڤ دەکەن کە ھەموو گەردوون، یاخود ویژدانی مرۆڤایەتی فێریان دەبن. ڕەنگە سوتاندنی کتێبخانەکان و دروستکردنی دیوارەکە دوو پڕۆسە بن و بە شێوەیەکی نھێنی یەکدی ڕەت بکەنەوە.\nدیوارە سەختەکە، کە لەم ساتە و بۆ ھەمیشە تارمایی خۆی بەسەر ھەموو وڵاتدا دەسەپێنیت و من نایبینم، تارمایی ئیمپراتۆرێکە کە فەرمانی بە نەتەوەکان کردووە ڕابردووی خۆیان بسوتێنن. خودی ئەم ئایدیایەیە کە کاریگەری لەسەر ئێمە دروست دەکات، نەک خەمڵاندنەکان. دەشێت فەزیڵەتە سەرەکییەکەی لە دژیەکیی نێوان ئاوەدانکردنەوە و وێرانکردندا بێت لەسەر ئاستێکی فراوان. بە گشتاندنی مەسەلەکەی پێشوو دەتوانین ئەنجامگیریی ئەوە بکەین کە فەزیڵەتی ھەر پراکسیسێک لە خودی پراکسیسەکە خۆیدایە نەک لە ناوەڕۆکێکی خەیاڵیدا. ئەمەش تیۆرەکەی بندیتۆ کرۆچە پشتڕاست دەکاتەوە. پاتەر لە ساڵی 1877 گوتوویەتی ھەموو ھونەرەکان ھەوڵ دەدەن لاسایی مۆسیقا بکەنەوە، کە جگە لە فۆڕمێک ھیچی تر نییە. مۆسیقا، بەختەوەری، ئەفسانە، ئەو ڕووخسارانەی کە زەمەن پێکی ھێناون، ئاوابوون (زەردەپەڕ)ی دیاریکراو و شوێنی دیاریکراو، ھەموو ئەمانە ھەوڵ دەدەن شتێکمان پێ بڵێن، یان شتێکیان پێ گوتووین کە نابێت خۆمانی لێ ببوێرین، یان دەیانەوێت شتێکمان پێ بڵێن: ئەوەی کە ڕوو دەدات و ھێشتا ڕووی نەداوە، لەوانەیە حەقیقەتێکی ئیستاتیکی بێت.\nماڵپه‌ڕی جسد الثقافة، السور والكتب\nJorge Luis Borges, Wtari Kteb,


كاوه عه‌بدولعه‌زيز | Evro News\nسه‌ره‌كى Authors Posts by كاوه عه‌بدولعه‌زيز\nده‌وله‌تا كوردی دناڤبه‌را ئابووره‌كێ بهێز وگه‌نده‌لیێ دا\nگه‌له‌ك وه‌لات و ملله‌تان سه‌روه‌ت و سامانێن باش هه‌نه كو تێرا هه‌موو تاكێن وه‌لاتی بكه‌ت ب خوشگوزه‌رانی بژین، لێ خراب ب كارئینانا وی و نه‌دادپه‌روه‌ری د به‌لاڤكرنێ دا و هه‌بوونا ده‌ستهه‌لاته‌كا گه‌نده‌ل و سیسته‌مه‌كێ ب رێڤه‌برنێ یێ خراب و نه‌بوونا چاڤدێریێ ل سه‌ر چاوانیا مه‌زاختیان، وه‌كریه ئه‌و ملله‌ت ب ره‌نگه‌كێ گشتی د هه‌ژاریێ دا بژین و ب تنێ هژماره‌كا كێم وه‌كو مشه‌خور ل سه‌ر به‌رژه‌وه‌ندیا گشتی خوه قه‌له‌و بكه‌ن و گرێنتیا نفشێن ل دووڤ خوه ژی دا بكه‌ن بێی هێچ دودلی یان ترس وه‌كو دبێژن پارێزه‌رن و دزێن سامانی نه د ئێك ده‌م دا.\nئه‌م ل هه‌رێما كوردستانێ ژ مه‌ردینیا خودایی مه‌زن ل گه‌ل ئاخ و وه‌لاتێ مه گه‌له‌ك سه‌روه‌رت و سامانێن باش یێن هه‌ین كو ملله‌تێ مه هه‌كه سیسته‌مه‌كێ كارگێری یێ دروست هه‌بیت و حوكمه‌ته‌كا ته‌كنوقرات و دادپه‌روه‌ری د به‌لاڤكرنا داهاتان دا هه‌بیت، دێ شێین ب باشترین شێوه ژیانا خوه ببه‌ینه سه‌ر و ئه‌و چینا گه‌نده‌ل ل گه‌ل هه‌موو ته‌خێن دی یێن جڤاكی دێ ب خوه‌شگوزه‌رانی ژین و هه‌موو پێدڤیێن ژیانێ ژی دێ ب ساناهی ب ده‌ست هه‌موو وه‌لاتیان كه‌ڤن، لێ ژ به‌ركو ئه‌وا ل سه‌ری مه ئاماژه پێدایی نه‌بوویه له‌ورا سامانێ مه هه‌موو یێ ب رێیێن نه شه‌رعی و دروست دچیت و جڤاكێ یێ د باره‌كێ ده‌رونی و ئابووری یێ نه ئارام دا دژیت.\nل هه‌رێما كوردستانێ پتریا پوست و پایان ب رێیێن نیاسینی و حزبایه‌تی و عه‌شیره‌تی و به‌رژه‌وه‌ندگێری دهێنه دانان، نه‌كو ب شاره‌زایی و لێهاتی و باوه‌رنامه و تایبه‌تمه‌ندی و سیڤی و سه‌ربووڕ، له‌ورا په‌یڕه‌وكرنا سیسته‌مێ ب رێڤه‌برنا كارۆبارێن وه‌لاتیان و خزمه‌تگوزاری ل سه‌ر ئاستێ هه‌موو یه‌كێن كارگێری ب شاشی و نه‌باشی ب رێڤه دچیت و گلله و گازندێن وه‌لاتیان ژی د زورن، نه‌بوونا یاسا و رێسا و رێنمایێن پێدڤی ل گه‌ل چارچووڤێ ده‌ستهه‌لاتداریا هنده‌ك رێڤه‌به‌ر و به‌رپرسان به‌ره‌لایه‌ك د كارێ وان دا په‌یداكریه و ده‌لیڤا بكارئینانا نه‌دروست یا كورسیكا خوه ب كاردئینن و ل دووڤ حه‌ز و ڤیان و به‌رژه‌وه‌ندیا خوه یا كه‌سوكی كاردكه‌ن، هه‌كه‌ر هنده‌ك رێنما و قانوون هه‌بن ژی هه‌ر وه‌كو لاستیكی دكێشن و به‌ر دده‌ن و كا چه‌وا بۆ وی باشه وه‌سا ب كار دئینن.\nژلایه‌كێ ل دور بیاڤێ دارایی: سیسته‌مێ دارایی و ئابووری د حوكمرانیێ دا ب هه‌ر دوو لایێن خوه ڤه (داهات و مه‌زاختی) ب مه‌به‌ستا دارایا گشتی دهێت، له‌ورا كه‌رتێ گشتی واته حوكمه‌ت ژێ به‌رپرسیاره و هه‌موو سه‌روه‌ت و سامانێ گشتی یێ ڤی خه‌لكێ ئه‌مانه‌ته د ده‌ستێ ده‌ستهه‌لاتێ دا و هه‌رده‌مێ ب باشتی سه‌ره‌ده‌ریێ ل گه‌ل بكه‌ت و چو بیاڤ و ده‌راڤكێن رشتن و به‌رزه‌بوونا داهاتی نه‌بن وه‌كو گه‌نده‌لیا دارایی، دێ داهاتێ گشتی شێت ب باشی تێرا مه‌زاختیێن گشتی بكه‌ت و ره‌وشا ژین و ژیارا وه‌لاتیان دێ گه‌له‌ك یا باش بیت ژلایێ خوه‌شكوزه‌رانیێ ڤه و ب ساناهی دێ ژێرخانه‌كا ئابووری یا توكمه‌ن ل كوردستانێ په‌یدابیت كو نفشێن داهاتی ژی ب شیانێن باب و باپیرێن خوه د سه‌ر بلندبن.\nده‌رباره‌ی سیسته‌مێ چاڤدێریێ: گه‌له‌ك یا پێدڤیه ل هه‌رێما كوردستانێ هه‌موو سازیێن په‌یوه‌ندیدار ب چاڤدێریكرنا دارایی و ئابووری و سیسته‌مێ كارگێری د كارا و ئه‌كتیڤ بن، ب نموونه دڤێت ده‌سته‌یا ده‌ستپاكیێ ب شیان و وێره‌كی چاڤدێریا هه‌موو لایه‌ن و سازیێن حوكمه‌تێ بكه‌ت ل سه‌ر چاوانیا بجهئینانا كارو ئه‌ركێن خوه یێن ب رێڤه‌برنێ و مه‌زاختنێ، دیسان لیژنا ده‌ستپاكیێ ل په‌رله‌مانی دڤێت دوور ژ به‌رژه‌وه‌ندیێن حزبی و لایه‌نگیری و به‌رته‌نگ ب تنێ بۆ به‌رژه‌وه‌ندیا گشتی كار بكه‌ت و ب شه‌ڤ و رۆژ چاڤ و گوهێن وێ د ڤه‌كری بن داكو گه‌نده‌لیێ ب ئێكجاری نه‌مینیت یان هه‌ر چونه جارێ كێم ببیت.\nب ڤان خالان ئه‌م دێ شێن ل پاشه‌رۆژێ بۆ خوه و نفشێن داهاتی ده‌وله‌ته‌كێ درۆست كه‌ین كو شیانێن باش یێن خوه برێڤه‌برنێ هه‌بن و ل رۆژهه‌لاتا ناڤین ببیته رۆگه‌ها راكێشانا وه‌به‌رهێنانا بیانی و نافخۆ و تێكرایێ داهاتێ گشتیێ نه‌ته‌وه‌یی و داهاتێ تاكه كه‌سی ل دووڤ پیڤه‌ر و ستانداردێن وه‌لاتێن پێشكه‌فتی بیت، لێ هه‌كه ئه‌و خال نه‌هێنه ب جه ئینان دبیت كاودانێن ده‌ڤه‌رێ و سیاسه‌تا رۆژه‌ڤێ یا گونجایی بیت بۆ راگه‌هاندنا ده‌وله‌ته‌كا سه‌ربه‌خوَ لێ دێ ده‌وله‌ته‌كا گه‌نده‌ل بیت و ژیێ وێ گه‌له‌ك یێ درێژ نابیت و ئه‌و خوزیا ب هزاران سال خه‌لكێ مه ل هیڤیێ دێ بیته خه‌یال و خوزیان ل جاران ڤه‌گێرینین.\nرێككه‌فتنا هه‌ولێر و به‌غدا داویێ ب قه‌یرانا دارایا هه‌رێمێ نائینیت لێ.. .\nده‌مه‌كێ درێژه ناكۆكی و هه‌ڤركی ژ ئه‌گه‌رێ سیاسه‌تێن جودا یێن ئابووری و پترۆلێ كه‌فتینه د ناڤبه‌را هه‌ردو حوكمه‌تێن به‌غدا و هه‌ولێرێ دا، هه‌تاكو د به‌رئێك هه‌لچوون گه‌هشتنه وی ئاستی كو حوكمه‌تا فیدرال ب ئێكجاری به‌هرا هه‌رێما كوردستانێ ژ بودجه و مووچێن فه‌رمانبه‌ران ب بڕیت و دورپێچه‌كا دارایی دانیته سه‌ر گه‌ل و حوكمه‌تا هه‌رێما كوردستانێ، ئێدی حوكمه‌تا هه‌رێمێ ژی نه‌چاربووی تاك لایه‌ن و بێی رازه‌مه‌ندیا حوكمه‌تا فیدرال پترۆلا خوه ل بازارێن نێڤده‌وله‌تی ب فرۆشیت، پشتی هه‌ردوو لا ژ ڤێ ره‌وشێ زه‌ره‌رمه‌ند بووین جاره‌كا دی بزاڤێن ئاسایكرنا ره‌وشێ دهێنه‌كرن.\nژ ئه‌نجامێ پێگڤه نه‌كاركرنا هه‌ردوو لایان د سێكته‌رێ پترۆلێ دا زه‌ره‌ره‌كا مه‌زن ب داهاتێ عیراقێ كه‌فت و ژ ئه‌نجامێ وێ ئابوورێ گشتی یێ عیراقێ و هه‌رێما كوردستانێ ب ملیارێن دۆلاران توشی زیانێ بوو، داهاتێ گشتی ب ره‌نگه‌كێ به‌رچاڤ داكه‌فت و دورپێچا ئابووری و داراییا به‌غدا ژی ل سه‌ر هه‌رێمێ بۆ ده‌مێ نێزیكی 10 مه‌هان گه‌شه‌یا ئابووری و بزاڤا بازرگانی ب ره‌نگه‌كێ دیار و به‌رچاڤ ل هه‌ر سێ پارێزگه‌هێن هه‌رێمێ تووشی هه‌ژاندنه‌كێ كر و هه‌تا راده‌یه‌كێ باش ئاستێن بێكاریێ ل هه‌رێمێ بلندكرن و به‌رهه‌مێ نافخۆ كێمكر، ئانكو ژ ئه‌گه‌رێ ناكۆكیان هه‌ردو لایه‌نێن به‌غدا و هه‌ولێرێ د زه‌ره‌رمه‌ند بوون.\nپشتی گه‌له‌ك دانووستاندنان و فشارێن حوكمه‌تا ئه‌مریكی و نه‌ته‌وێن ئێكگرتی ل سه‌ر هه‌ردو لایان و پشتی دانا ده‌لیڤه‌كێ بۆ حوكمه‌تا نوو یا عیراقێ ب سه‌رۆكاتیا حه‌یده‌ر عه‌بادی بۆ ده‌مێ سێ مه‌هان كو ل سیاسه‌تێن به‌رێ یێن مالكی ب زڤریت و پێداچوونه‌كێ د وان برگان دا ب كه‌ت یێن گرێدایی سزادانا هه‌رێمێ، جاره‌كا دی شاندێن هه‌رێمێ و به‌غدا بزاڤێن لێك نێزیكرنێ دان و پشتی سه‌ره‌دانا وه‌زیرێ پترۆلا عیراقێ عادل عه‌بدولمه‌هدی بۆ هه‌رێما كوردستانێ و كومبوونێن وی ل گه‌ل سه‌رۆكێ هه‌رێمێ و سه‌رۆكێ حوكمه‌تا هه‌رێمێ شیان ب گه‌هنه رێككه‌فتنه‌كێ، لێ ئه‌ڤ رێككه‌فتنه هه‌تا راده‌یه‌كی نه رێككه‌فتنه‌كا ئێكلایه‌نكه‌ره هه‌كه‌ر نیاز د باش نه‌بن و ب تایبه‌ت پشتی توپه چوویه د گوَره‌پانا به‌غدادا.\nناڤه‌رۆكا رێككه‌فتنا هه‌ولێر و به‌غدا هاتیه دیاركر ل سه‌ر سێ ته‌وه‌رێن سه‌ره‌كی و پاشان ل سه‌ر بنیاتێ ڤێ رێككه‌فتنێ چاره‌نڤیسێ ئێكلاكرنا هه‌موو ناكوكیێن به‌غدا و هه‌ولێرێ دێ دیاربیت، خالا ئێكێ یا ڤێ رێككه‌فتنێ دڤێت حوكمه‌تا به‌غدا پێشینه‌كێ ب كوژمێ 500 ملیۆن دۆلاران بۆ حوكمه‌تا هه‌رێما كوردستانێ ب هنێریت و ژلایێ خوه ڤه حوكمه‌تا هه‌رێمێ رۆژانه قه‌بارێ 150 هزار به‌رمیلێن پترۆلا خاڤ بێخیته ل بن كۆنترۆلا حوكمه‌تا به‌غدا و ئه‌و ب رێیا سۆمۆ ب فرۆشیت، خالا سیێ شانده‌كێ حوكمه‌تا هه‌رێمێ سه‌ره‌دانا به‌غدا بكه‌ت ب مه‌ره‌ما ئێكلاكرنا هه‌موو باده‌كێن هه‌لاویستی دناڤبه‌را هه‌ردوو لایان دا.\nپرسیار ئه‌وه جارێ ئه‌ڤ رێكه‌فتنه هه‌تا چ راده د به‌رژه‌وه‌ندیا خه‌لكێ كوردستانێ دایه؟\nب دیتا من ل دووڤ بهایێن ئه‌ڤرۆ یێن پترۆلێ ل بازارێن جیهانی كو گه‌هشتیه نزمترین ئاستێ خوه دچار سالێن بوری دا و ل بازارێن جیهانی گه‌هشتیه ده‌ردورێن 75 دۆلاران، حوكمه‌تا هه‌رێمێ هه‌ر به‌رمیله‌كا پترۆلێ ب 111 دۆلاران ل سه‌ر حوكمه‌تا به‌غدا هژمارتیه، ئانكو 150 هزار به‌رمیل لێكدانی 30 رۆژ د هه‌یڤێ دا و لێكدانی 111 دۆلار دێ سه‌ر جه‌م بیته 449. 500 ملیۆن دۆلار، لێ هه‌كه‌ر هه‌رێم 150 هزار به‌رمیلان ب بهایێ بازارێ جیهانی ب فرۆشیت دێ داهاتێ وان ب تنێ گه‌هیته 337. 500 دۆلاران و هوسا ئه‌ڤ رێككه‌فتنه د به‌رژه‌وه‌ندیا هه‌رێما كوردستانێ دایه هه‌كه‌ر پێشینه‌یا 500 ملیۆن دۆلاری هه‌یڤانه بۆ هه‌رێما كوردستانێ بهێته مه‌زاختن.\nدگه‌ل فرێكرنا ڤی كوژمێ پاره‌ی ژ به‌غدا بۆ هه‌ولێرێ هه‌تا راده‌یه‌كی دێ شیانێن دابینكرنا مووچان به‌رده‌ست بن و دگه‌ل داهاتێ نافخۆ و ئه‌و پترۆلا دمینته دبن كۆنترۆلا هه‌رێما كوردستانێ ڤه كو 150 هزار به‌رمیلن دێ شێن قه‌یرانا دارایی ل سه‌ر هه‌رێمێ سست كه‌ن و جاره‌كا دی باوه‌ریا ئابووری ل ناڤ كۆمپانی و خه‌لك و وه‌به‌رهێنه‌ر و به‌لێنده‌ران زڤرینن، لێ هه‌تا ره‌وشا ئابووری یا جاران ب زڤیت حوكمه‌تا هه‌رێمێ پێدڤی ب هه‌موو وی پاره‌ی هه‌یه ئه‌وێ ژلایێ به‌غداڤه هاتیه برین و به‌هرا كوردستانێ یا 10 مه‌هێن چووی بوو.\n68 queries in 0.863 seconds.


ئه‌منستی بێدادیه‌کان تۆمار ده‌کات و په‌سنی تۆڕی په‌یوه‌ندیه‌کانی کۆمه‌ڵایه‌تی ده‌دات\nڕێکخراوی لێخۆشبوونی نێونه‌ته‌وه‌یی ئه‌منستی ئه‌نترنشناڵ له ڕاپۆرتێکی پێنجشه‌ممه بڵاوی کردۆته‌وه په‌سنی ڕۆڵی تۆڕی په‌یوه‌ندیه‌کانی کۆمه‌ڵایه‌تی ده‌دات له یارمه‌تیدانی پێکهێنانی ئه‌وه‌ی پێ ده‌ڵێت گه‌وره‌ترین به‌رهه‌ڵستی له به‌رده‌م ڕژێمه چه‌وسێنه‌ره‌کان له‌وه‌تای کۆتایی شه‌ڕی سارد.\nهه‌رچه‌نده ئه‌منستی هوشداری ده‌دات و ده‌ڵێت دیکتاتوره‌کانیش ده‌توانن ئه‌م تۆڕانه به‌کاربهێنن بۆ تێکشکاندنی شۆڕشه‌کان.\nڕاپۆرتی ئه‌منستی له‌مه‌ڕ باری مافه‌کانی مرۆڤ له ساڵی 2010 ده‌ڵێت هه‌وڵی حکومه‌ت بۆ ئه‌وه‌ی ڕێگای به‌کارهێنانی ئه‌نته‌رنێت و ته‌له‌فۆنی مۆبایل بگیرێت به زیانیان گه‌ڕاوه له وڵاتانی وه‌ک تونس که له‌وه‌ی خۆنیشاندانی دژ به حکومه‌ت بوو به مایه‌ی ده‌ست له‌کارکێشانه‌وه‌ی ڕێبه‌ری وڵات.\nئه‌منستی ده‌ڵێت هێندێک له حکومه‌ته‌کان زۆر هه‌وڵ ده‌ده‌ن ڕێگایه‌ک بدۆزنه‌وه تا تکنۆلۆجیای تۆڕی په‌یوه‌ندیه‌کانی کۆمه‌ڵایه‌تی به دژی خه‌باتکاران به‌کاربهێنن، بۆ نمونه له وڵاتانی وه‌ک میسر و تونس، بڵاگ نووسه‌کان ده‌ستگیرکران.\nئه‌منستی داوای له کۆنگرێسی ئه‌مه‌ریکا کردووه پشتیوانی له چاکسازی سه‌رتانسه‌ری ڕۆژهه‌ڵاتی ناوه‌ڕاست و باکوری ئه‌فریقا بکات به ڕێگای دابینکردنی پاره‌یه‌کی ته‌واو بۆ بودجه‌ی سه‌رۆک ئۆباما بۆ کاروباری نێونه‌ته‌ویی بۆ ساڵی دراوی داهاتوو.\nڕاپۆرتی ئه‌منستی هه‌روه‌ها باسی پێشێلکاریـیه‌کان، ئه‌شکه‌نه‌دان، و سنوردارکردنی ئازادییه‌کانی ڕاده‌ربڕین له نزیکه‌ی 100 وڵات ده‌کات.